open-index/open-wikipedia-markdown huggingface dataset:
ప్రపంచ పుస్తక దినోత్సవం

**ప్రపంచ పుస్తక దినోత్సవం** (ప్రపంచ కాపీ హక్కుల దినోత్సవం) ప్రతి సంవత్సరం ఏప్రిల్ 23న ప్రపంచవ్యాప్తంగా నిర్వహిస్తారు. 1995 నుండి నిర్వహించబడుతున్న ఈ ప్రపంచ పుస్తక దినోత్సవం రోజున పుస్తకం చదవడం, ప్రచురించడం, కాపీ హక్కులు వంటి విషయాలను ప్రోత్సహించి వాటి గురించి విస్తృత ప్రచారం చేస్తారు.

## ప్రారంభం
వాలెనియన్ రచయితైన విసెంటే క్లావెల్ ఆండ్రెస్ కు పుస్తక దినోత్సవం జరపాలని మొట్టమొదటగా ఆలోచన వచ్చింది. ప్రపంచ రచయిత మిగ్యుఎల్ డి సెర్వంటెస్ పుట్టిన తేది (అక్టోబర్ 7)గానీ, మరణించిన తేది (ఏప్రిల్ 23)గానీ పుస్తక దినోత్సవంగా చేసి ఆయనకు గౌరవాన్ని అందించాలనుకున్నాడు. అయితే,విలియం షేక్స్పియర్, గార్సియాసా డి లా వేగా వంటి రచయితలు మరణించిన తేది, అనేక ఇతర రచయితల పుట్టిన, మరణించిన తేది ఏప్రిల్ 23వ తేది అవడంవల్ల 1995, ఏప్రిల్ 23న యునెస్కో తొలిసారిగా ప్రపంచ పుస్తక దినోత్సవంను నిర్వహించింది.

## కార్యక్రమాలు
# యునెస్కో ప్రతి సంవత్సరం ప్రపంచంలోని ఒక ముఖ్య నగరాన్ని ప్రపంచ పుస్తక రాజధానిగా ప్రకటిస్తుంది. 2017లో రిపబ్లిక్‌ ఆఫ్‌ గినీలోని ‘కొనాక్రీ’ సిటీ, 2018లో గ్రీస్ లోని ‘ఏథెన్స్’ నగరాన్ని ప్రపంచ పుస్తక రాజధానులుగా ప్రకటించింది. 
# 2023 సంవత్సరానికి గానూ ఆఫ్రికన్‌ దేశం ఘనాలోని ఆక్రా నగరంను ప్రపంచ పుస్తక నగరంగా ప్రకటించారు. 

## మూలాలు

## ఇతర లంకెలు

* ప్రపంచ పుస్తక దినోత్సవం 2019
*ప్రపంచ పుస్తక దినోత్సవం, యునైటెడ్ నేషన్: 23 ఏప్రిల్
*యునెస్కో డైరెక్టర్ సందేశం ప్రపంచ పుస్తక దినోత్సవం 2018 సందర్భంగా 
*ప్రపంచ పుస్తక దినోత్సవం వేడుకలు, యుఎస్ఏ

వర్గం:దినోత్సవాలు
వర్గం:అంతర్జాతీయ దినములు
వర్గం:ఉత్సవాలు
వర్గం:1995 స్థాపనలు
వర్గం:1995 స్థాపితాలు
మద్దూరు మండలం (సిద్ధిపేట జిల్లా)

**మద్దూరు మండలం,** తెలంగాణ రాష్ట్రం, సిద్ధిపేట జిల్లాకు చెందిన ఒక మండలం. 2020లో మద్దూర్ మండలం నుండి దూల్‌మిట్ట గ్రామాన్ని మండల కేంద్రంగా చేసి మద్దూర్ మండలం లోని 8 గ్రామాలను దూలిమిట్ట మండలంలో కలిపారు. 2016 లో  జరిగిన జిల్లాల పునర్వ్యవస్థీకరణకు ముందు ఈ మండలం వరంగల్ జిల్లా లో ఉండేది.  ప్రస్తుతం ఈ మండలం హుస్నాబాదు రెవెన్యూ డివిజనులో భాగం. పునర్వ్యవస్థీకరణకు  ముందు ఇది జనగామ డివిజనులో ఉండేది.ఈ మండలంలో 11 రెవెన్యూ గ్రామాలు ఉన్నాయి.నిర్జన గ్రామాలు లేవు. మద్దూరు ఈ మడలానికి కేంద్రం.

## మండల జనాభా
thumb|2016 పునర్వ్యవస్థీకరణకు ముందు అవిభక్త వరంగల్ జిల్లా పటంలో మండల స్థానం
2011 భారత జనగణన గణాంకాల ప్రకారం మొత్తం మండల జనాభా 38,731, పురుషులు 19,255, స్త్రీలు 19,476. 2016 లో జరిగిన పునర్వ్యవస్థీకరణ తరువాత, ఈ మండల వైశాల్యం 181 చ.కి.మీ. కాగా, జనాభా 38,731. జనాభాలో పురుషులు 19,255 కాగా, స్త్రీల సంఖ్య 19,476. మండలంలో 9,143 గృహాలున్నాయి.

## వరంగల్ జిల్లా నుండి సిద్ధిపేట జిల్లాకు మార్పు
లోగడ మద్దూర్ గ్రామం/ మండలం వరంగల్ జిల్లా, జనగాం రెవెన్యూ డివిజను పరిధిలో ఉంది. 2014 లో తెలంగాణా ప్రత్యేక రాష్ట్రంగా ఏర్పడిన తరువాత మొదటిసారిగా 2016 లో ప్రభుత్వం నూతన జిల్లాలు, రెవెన్యూ డివిజన్లు, మండలాల ఏర్పాటులో భాగంగా మద్దూరు మండలాన్ని (1+18) పందొమ్మిది గ్రామాలుతో కొత్తగా ఏర్పడిన సిద్ధిపేట జిల్లా, హుస్నాబాద్ రెవెన్యూ డివిజను పరిధిలో చేర్చుతూ ది.11.10.2016 నుండి అమలులోకి తెస్తూ ప్రభుత్వం ఉత్తర్వు జారీచేసింది. 

## చేర్యాల మండలంలో చేరిన గ్రామాలు
ఈ మండలంలో లోగడ  13 గ్రామాలు ఉన్నాయి. తరువాత ప్రభుత్వం ఈ మండలం నుండి కమలాయపల్లి, అర్జునపట్ల అనే రెండు గ్రామాలను చేర్యాల మండలంలో విలీనం చేసింది. దానితో ఈ మండలంలోని గ్రామాల సంఖ్య 11కు చేరుకుంది. 

## మండలంలోని గ్రామాలు

### రెవెన్యూ గ్రామాలు
# వల్లంపట్ల
# గాగిళ్ళపూర్
# నరసాయిపల్లి
#మద్దూర్
# సాలక్‌పూర్
# మర్మాముల
# ధర్మారం
# లక్కపల్లి
# రేబర్తి
# వంగపల్లి
# లద్నూర్
# మర్మముల

## మూలాలు

## బయటి లింకులు
కైమై రోడ్ రైల్వే స్టేషను

** కైమై రోడ్ రైల్వే స్టేషను ** మణిపూర్ రాష్ట్రంలో ఇంఫాల్ ఈస్ట్ జిల్లా లోని ప్రతిపాదిత రైల్వే స్టేషను.  దీని కోడ్ * 'KMIRDL' *. ఇది కైమై నగరానికి సేవలు అందిస్తుంది.  ఈ స్టేషను రెండు ప్లాట్‌ఫారములను కలిగి ఉంది. ఈ రైలు మార్గం 2019 నాటికి పూర్తి కాగలదని అంచనా.

## మూలాలు

వర్గం:ఇంఫాల్ ఈస్ట్ జిల్లా రైల్వే స్టేషన్లు
వర్గం:లుండింగ్ రైల్వే డివిజను
వర్గం:ఈశాన్య సరిహద్దు రైల్వే జోన్
వర్గం:భారతదేశపు రైల్వే స్టేషన్లు
రాబర్ట్ బాయిల్

**రాబర్ట్ బాయిల్** (జనవరి 25, 1627 - డిసెంబరు 31, 1691) ఆంగ్లో ఐరిష్ శాస్త్రవేత్త. ఈయనను ఆధునిక రసాయన శాస్త్రానికి, ప్రయోగపూర్వక ఆధునిక శాస్త్రీయ పద్ధతికి పునాదివేసిన వారిలో ముఖ్యుడు. ఈయన ప్రతిపాదించిన సిద్ధాంతాల్లో బాయిల్ సిద్ధాంతం (Boyle's Law) ముఖ్యమైనది.

## బాయిల్ సిద్ధాంతం
ఉష్ణోగ్రత స్థిరంగా ఉన్నపుడు వాయువుల మీద పీడనం పెంచిన కొద్దీ వాటి ఘనపరిమాణం తగ్గుతుందని సిద్ధాంతాన్ని ప్రతిపాదించాడు.

## మూలాలు

వర్గం:శాస్త్రవేత్తలు
వర్గం:1627 జననాలు
వర్గం:1691 మరణాలు
బిఫోర్ సన్‌రైజ్ (1995 సినిమా)

**బిఫోర్‌ సన్‌రైజ్‌** 1995, జనవరి 27న రిచర్డ్‌ లింక్లేటర్‌ దర్శకత్వంలో విడుదలైన అమెరికన్ చలనచిత్రం. అమెరికా యువకుడు, ఫ్రెంచ్‌ యువతి రైలులో కలుసుకుని, వియన్నాలో ఒక రాత్రి గడిపే కథా నేపథ్యంలో రూపొందిన ఈ చిత్రంలో ఎథాన్‌ హాకీ, జూలీ డిల్పే జంటగా నటించారు. కేవలం 11రోజుల్లో ఈ సినిమా స్క్రిప్టును రాశాడు. బిఫోర్‌ సన్‌రైజ్‌ సినిమాకు సీక్వెల్ గా బిఫోర్‌ సన్‌సెట్‌ (2004), బిఫోర్‌ మిడ్‌నైట్ (2013) సినిమాలు తీశాడు.

## నటవర్గం

* ఎథాన్‌ హాకీ
* జూలీ డిల్పే
* ఆండ్రియా ఎకెర్ట్
* హనో పోషల్
* కార్ల్ బ్రుక్స్చ్వివాగర్
* టెక్స్ రుబినోవిట్జ్
* ఎర్ని మంగోల్డ్
* డొమినిక్ కాస్టెల్
* హేమోన్ మరియా బుట్టింగర్
* బిల్లే జెస్చిమ్
* ఆడమ్ గోల్డ్బెర్గ్

## సాంకేతికవర్గం
* దర్శకత్వం: రిచర్డ్‌ లింక్లేటర్‌
* నిర్మాత: అన్నే వాకర్-మక్ బే
* రచన: రిచర్డ్ లింక్లేటర్, కిమ్ క్రజన్
* సంగీతం: ఫ్రెడ్ ఫ్రిత్
* ఛాయాగ్రహణం: లీ డేనియల్
* కూర్పు: సాంద్ర అడైర్
* నిర్మాణ సంస్థ: కాస్ట్ రాక్ ఎంటర్టైన్మెంట్
* పంపిణీదారు: కొలంబియా పిక్చర్స్

## స్ఫూర్తి
చిత్ర దర్శకుడు రిచర్డ్ లింక్లేటర్ 1989లో ఒకరోజు రైలులో న్యూయార్క్ నుండి ఆస్టిన్ వరకు ప్రయాణించాడు. ఆ సందర్భంలో అతనికి అమీ లెహ్రౌఅప్ అనే యువతి పరిచయం అయింది, ఆమెతో ఫిలడెల్ఫియాలో అతను ఒకరోజు గడిపాడు. ఆ సంఘటనే ఈ సినిమాకు స్ఫూర్తి. బిఫోర్‌ సన్‌రైజ్‌ చిత్రం విడుదలకుముందే మోటార్ సైకిల్ ప్రమాదంలో అమీ లెహ్రౌఅప్ మరణించింది. ఈ విషయం రిచర్డ్ లింక్లేటర్ 2010లో తెలిసింది.

## విడుదల
1995, జనవరి 19న సన్ డాన్స్ ఫిల్మ్ ఫెస్టివల్లో ప్రదర్శించబడింది. జనవరి 27న యునైటెడ్ స్టేట్స్ లో విడుదలైంది.

## అవార్డులు
# ఈ చిత్రం 45వ బెర్లిన్ ఇంటర్నేషనల్ ఫిల్మ్ ఫెస్టివల్ లో చోటు సంపాదించుకొని ఉత్తమ దర్శకుడు విభాగంలో సిల్వర్ బేర్ అవార్డును గెలుచుకుంది.

## బడ్జెట్
ఈ చిత్ర నిర్మాణానికి 2.5 మిలియన్ డాలర్లు ఖర్చు చేయబడడ్డాయి. మొదట్లో 363 థియేటర్లలో విడుదలై 1.4 మిలియన్ డాలర్లను వసూలు చేసి, మొత్తంగా 5.5 మిలియన్ డాలర్లను సంపాదించింది.

## మూలాలు

## ఇతర లంకెలు
* 
* వియన్నాలో బిఫోర్‌ సన్‌రైజ్‌ సినిమా చిత్రీకరించిన ప్రదేశాలు

వర్గం:ఆంగ్ల భాషా సినిమాలు
వర్గం:అమెరికన్ సినిమాలు
తొగుట మండలం

**తొగుట మండలం**, తెలంగాణ రాష్ట్రం, సిద్ధిపేట జిల్లాకు చెందిన మండలం. 2016 లో జరిగిన జిల్లాల పునర్వ్యవస్థీకరణకు ముందు ఈ మండలం మెదక్ జిల్లా లో ఉండేది. ప్రస్తుతం ఈ మండలం సిద్ధిపేట రెవెన్యూ డివిజనులో భాగం. పునర్వ్యవస్థీకరణకు ముందు కూడా ఇదే డివిజనులో ఉండేది. ఈ మండలంలో 16 రెవెన్యూ గ్రామాలు ఉన్నాయి. నిర్జన గ్రామాలు లేవు. తొగుట, ఈ మండలానికి కేంద్రం.

2016 లో జరిగిన పునర్వ్యవస్థీకరణ తరువాత, ఈ మండల వైశాల్యం 164 చ.కి.మీ. కాగా, జనాభా 34,488. జనాభాలో పురుషులు 17,005 కాగా, స్త్రీల సంఖ్య 17,483. మండలంలో 7,941 గృహాలున్నాయి.

## మండలం లోని రెవెన్యూ గ్రామాలు
# ఘన్పూర్
#తొగుట
#తుక్కాపూర్
# ఎల్లారెడ్డిపేట
# బండారుపల్లి
# పి మాసాన్‌పల్లి
# ఎలిగడ్డకిస్టాపూర్ 
# వేములఘాట్
# పల్లపహాడ్
# గుడికందుల
# కాన్గల్
#లింగంపేట్
# జప్తిలింగారెడ్డిపల్లి
# లింగాపూర్
# వెంకట్రావుపేట్
# చందాపూర్

## మూలాలు

## బయటి లింకులు
కామాఖ్య జంక్షన్ రైల్వే స్టేషను

** కామాఖ్య జంక్షన్ రైల్వే స్టేషను ** అసోం లోని గౌహతి లోని మాలిగాన్ వద్ద ఉన్న ఒక రైల్వే స్టేషను.

## స్థానం
ఇది ఈశాన్య సరిహద్దు రైల్వే యొక్క ప్రధాన కార్యాలయానికి సమీపంలో ఉంది.
## పర్యాటకం
* కామాఖ్య ఆలయం: భారతదేశం అంతటా యాత్రికులను ఆకర్షించే కామాఖ్య దేవికి అంకితం చేయబడిన ప్రముఖ హిందూ ఆలయం.
* ఉమానంద ఆలయం: బ్రహ్మపుత్ర నదిలోని ఒక ద్వీపంలో ఉన్న శివాలయం, సుందర దృశ్యాలను అందిస్తుంది.
* నవగ్రహ ఆలయం: తొమ్మిది గ్రహాలకు అంకితం చేయబడిన ఆలయం, జ్యోతిషశాస్త్ర ప్రాముఖ్యతను కలిగి ఉందని నమ్ముతారు.
* మా బసులేశ్వరి ఆలయం: పవిత్ర వాతావరణానికి ప్రసిద్ధి చెందిన బసులేశ్వరి దేవతకు అంకితం చేయబడిన ఆలయం.
* దౌల్ గోవింద ఆలయం: వార్షిక హోలీ వేడుకలకు ప్రసిద్ధి చెందిన శ్రీకృష్ణుడికి అంకితం చేయబడిన ఆలయం.
## ఆహారం
* స్పైసీ హట్: అసలైన అస్సామీ శాఖాహార థాలీలు,  స్నాక్స్‌లకు ప్రసిద్ధి.
* హల్దిరామ్స్: విస్తృత శ్రేణి శాఖాహార స్నాక్స్, స్వీట్లను అందించే ప్రసిద్ధ విస్తృతశ్రేణి తినుబండారం.
* భోజనం: సాంప్రదాయ దక్షిణ భారత వంటకాలను అందించే శాఖాహార రెస్టారెంట్.
* శ్రీ కృష్ణ: ఉత్తర భారత మరియు చైనీస్ వంటకాలను అందించే స్వచ్ఛమైన శాఖాహార రెస్టారెంట్.
* అన్నపూర్ణ: శాఖాహార వీధి ఆహారం మరియు స్నాక్స్‌లను అందించే బడ్జెట్-స్నేహపూర్వక తినుబండారం.

## మూలాలు

## బయటి లింకులు
* 

వర్గం:అసోం రైల్వే జంక్షన్ స్టేషన్లు
వర్గం:గువహతి రైల్వే స్టేషన్లు
వర్గం:లుండింగ్ రైల్వే డివిజను
వర్గం:ఈశాన్య సరిహద్దు రైల్వే జోన్
వర్గం:భారతదేశపు రైల్వే స్టేషన్లు
జాతీయ పంచాయతీ రాజ్ దినోత్సవం

**జాతీయ పంచాయతీ రాజ్ దినోత్సవం** ఏప్రిల్ 24న భారతదేశంలో ప్రతి ఏట నిర్వహిస్తారు. పంచాయితీ రాజ్ వ్యవస్థను పటిష్ఠం చేయడంకోసం కేంద్ర పంచాయతీ రాజ్ శాఖ అధ్వర్యంతో ఈ దినోత్సవం నిర్వహించబడుతుంది.

## ప్రారంభం
1992లో భారత రాజ్యాంగం 73వ చట్ట సవరణ జరిగింది. ఈ సవరణ ద్వారా గ్రామ, జిల్లా స్థాయిలలో గ్రామ పంచాయతీల ద్వారా పంచాయితీ రాజ్ వ్యవస్థ ఏర్పడింది. ఆ సవరణ 1993, ఏప్రిల్ 24 నుండి అమలులోకి వచ్చింది. భారతదేశ మాజీ ప్రధానమంత్రి మన్మోహన్ సింగ్ 2010, ఏప్రిల్ 24న తొలిసారిగా జాతీయ పంచాయతీ రాజ్ దినోత్సవాన్ని ప్రారంభించాడు. పంచాయితీ రాజ్ సంస్థలు (పిఆర్ఐలు) సక్రమంగా పనిచేసి, గ్రామస్తుల అభివృద్ధి ప్రక్రియలో పాల్గొంటే ఆయా గ్రామాలు మావోయిస్టుల బెదిరింపును ఎదుర్కొవచ్చని ఆయన పేర్కొన్నాడు.

2015, ఏప్రిల్ 24న జరిగిన జాతీయ పంచాయతీ రాజ్ దినోత్సవంలో పాల్గొన్న ప్రధానమంత్రి నరేంద్రమోడి ఎన్నికైన ప్రతినిధులను ఉద్దేశించి మాట్లాడుతూ, మహిళా సర్పంచులు వారివారి బాధ్యతలను భర్తలకు అప్పగించకూడదని, వారి పనుల విషయంలో భర్తల ప్రభావం ఉండకుండా చూసుకోవాలని పిలుపునిచ్చాడు.

## కార్యక్రమాలు
ఈ రోజున ఆదర్శ గ్రామంగా నిలిచిన గ్రామ పంచాయితీలను, గ్రామ సభలను శక్తీకరణ్ అవార్డు, రాష్ట్రీయ గౌరవ్ గ్రామ సభ అవార్డులతో సత్కరిస్తారు.
* **2016:** 2016 పంచాయతీ రాజ్ దినోత్సవం సందర్భంగా గ్రామోదయ్ సే భారత్ ఉదయ్ అభియాన్‌లో భాగంగా జార్ఖండ్ లోని జంషెడ్‌పూర్లో జాతీయ సదస్సు జరిగింది. దేశవ్యాప్తంగా దాదాపు 3000 పంచాయతీ ప్రతినిధులు హాజరయైన ఈ కార్యక్రమంలో ఉత్తమ పనితీరు కనబర్చిన పంచాయతీలకు పంచాయత్ సశక్తీకరణ్ పురస్కార్, ఉత్తమ పనితీరు కనబర్చిన గ్రామ సభలకు రాష్ట్రీయ గౌరవ్ గ్రామసభ పురస్కార్‌లు ప్రధానం చేయబడ్డాయి. ఈ అవార్డులను 183 పంచాయతీలకు, 124 గ్రామ పంచాయతీలకు అందజేశారు. పారిశుద్ధ్య నిర్వహణ, తాగునీటి సరఫరా, రహదారులు ఏర్పాటు, విద్యుత్, విద్య-ఆరోగ్య-సామాజిక కార్యక్రమాలు, హరితహారం, మౌలికసదుపాయాల కల్పన, గ్రామ సభల నిర్వహణ వంటి 8 అంశాలను పరిశీలనలోకి తీసుకొని ఈ అవార్డులను ఎంపికచేయడం జరిగింది.
* **2018:** 2018 జాతీయ పంచాయతీ రాజ్‌ దినోత్సవం సందర్భంగా మధ్యప్రదేశ్‌లోని రామ్‌నగర్‌లో బహిరంగ సభ జరిగింది. గిరిజనులు, గ్రామ పంచాయతీ ప్రతినిధుల్ని ఉద్దేశించి మోదీ ప్రసంగిస్తూ, ప్రభుత్వం ప్రజల అభిప్రాయాల్ని వినడమే కాకుండా తదనుగుణంగా నిర్ణయాలు కూడా తీసుకుంటుందని, అత్యాచారాలకు మరణశిక్ష విధించేలా నిబంధనల్ని తెచ్చామని అని అన్నారు.

## మూలాలు

## వెలుపలి లంకెలు

వర్గం:దినోత్సవాలు
వర్గం:ఉత్సవాలు
వర్గం:1993 స్థాపితాలు
బండి సంజయ్ కుమార్

**బండి [[సంజయ్ కుమార్]]** ( జననం: 1971 జూలై 11) తెలంగాణ రాష్ట్రానికి చెందిన రాజకీయ నాయకుడు.. కరీంనగర్ నియోజకవర్గం నుండి 17,18వ లోక్ సభ సభ్యుడు. బండి సంజయ్ కుమార్ జూన్ 9న మోదీ మంత్రివర్గంలో కేంద్ర సహాయ మంత్రిగా ప్రమాణస్వీకారం చేశారు. జూన్ 10న సంజయ్ ని హోం శాఖ సహాయ మంత్రిగా ప్రభుత్వం నియమించింది..

## బాల్యం
ఈయన 1971 జులై 11న శకుంతల, నర్సయ్య  దంపతులకు జన్మించాడు. బండి సంజయ్ నాన్న ప్రభుత్వ ఉపాధ్యాయుడుగా పని చేసేవాడు. సంజయ్ ను తన తండ్రి ఒకటో తరగతిలోనే సరస్వతి శిశుమందిర్‌ లో చేర్పించాడు, అప్పటినుండే అయన ఆర్‌ఎస్‌ఎస్‌ కార్యక్రమాల్లో చురుగ్గా పాల్గొనేవాడు. బండి సంజయ్ ఆర్‌ఎస్‌ఎస్‌లో ఘటన్‌ నాయక్‌గా, ముఖ్య శిక్షక్‌గా ప్రాథమిక విద్యా స్థాయిలోనే పనిచేశాడు.

ఎన్నికల నేపథ్యంలో అద్వానీ రథయాత్ర నిలిచిపోవడంతో బండి సంజయ్‌ను ఢిల్లీ సెంట్రల్‌ ఆఫీస్‌లో సహాయక్‌గా నియమించారు.

## రాజకీయ విశేషాలు
బండి సంజయ్ అఖిల భారతీయ విద్యార్థి పరిషత్‌ (ABVP)లో కరీంనగర్ పట్టణ కన్వీనర్, పట్టణ ఉపాధ్యక్షునిగా, రాష్ట్ర కార్యవర్గ సభ్యునిగానూ బాధ్యతలు నిర్వర్తించాడు. 1994-2003 మధ్యకాలంలో ది కరీంనగర్ కో-ఓపరేటివ్ అర్బన్ బ్యాంక్‌లో రెండు పర్యాయాలు డైరెక్టర్‌గా పనిచేశాడు. భారతీయ జనతా యువమోర్చా  కరీంనగర్ పట్టణ ప్రధాన కార్యదర్శి, పట్టణ అధ్యక్షునిగా, రాష్ట్ర ఎగ్జిక్యూటివ్ మెంబెర్‌గా, రాష్ట్ర ఉపాధ్యక్షునిగా, నేషనల్ ఎగ్జిక్యూటివ్ మెంబెర్‌గా, జాతీయ కార్యదర్శిగా వివిధ హోదాల్లో పార్టీలో పని చేశాడు. అనంతరం భారతీయ జనతా పార్టీ కేరళ, తమిళనాడు ఇంచార్జి‌గా బాధ్యతలు నిర్వహించాడు.

2005 లో ఏర్పడిన కరీంనగర్ నగర పాలక సంస్థ‌కు జరిగిన ఎన్నికల్లో పోటీ చేసి 48వ డివిజన్ నుండి బిజెపి కార్పొరేటర్ మూడుసార్లు గెలిచాడు. సంజయ్ రెండు పర్యాయాలు కరీంనగర్  బిజెపి అధ్యక్షునిగా పనిచేశాడు. 2014 సాధారణ ఎన్నికల్లో కరీంనగర్ శాసనసభ బిజెపి అభ్యర్థిగా పోటీ చేసి ఓటమి పాలయ్యాడు, 2018లో జరిగిన తెలంగాణ అసెంబ్లీకి జరిగిన ముందస్తు ఎన్నికల్లో కరీంనగర్ స్థానం నుండి భారతీయ జనతా పార్టీ తరపున పోటీ చేసి తన సమీప ప్రత్యర్థి తెలంగాణ రాష్ట్ర సమితి పార్టీ అభ్యర్థి గంగుల కమలాకర్ పై 14,000 పైగా  ఓట్ల తేడాతో తో ఓడిపోయాడు. 2019లో జరిగిన లోక్ సభ ఎన్నికల్లో భారతీయ జనతా పార్టీ తరపున కరీంనగర్ లోక్ సభ స్థానం నుండి పోటీ చేసి టీఆర్‌ఎస్‌ పార్టీ అభ్యర్థి బి.వినోద్‌ కుమార్‌పై 89508 ఓట్ల మెజారిటీతో గెలిచాడు. 

బండి సంజయ్ 2020 మార్చి 11 నుండి 2023 జులై 4 వరకు తెలంగాణ బీజేపీ అధ్యక్షుడిగా పని చేశాడు. ఆయన జులై 08న బీజేపీ జాతీయ కార్యవర్గ సభ్యుడిగా నియమితుడయ్యాడు. బండి సంజయ్‌ని 2023 జులై 29న బీజేపీ పార్టీ అధిష్ఠానం భారతీయ జనతా పార్టీ జాతీయ ప్రధాన కార్యదర్శిగా నియమించింది. బండి సంజయ్ 2023లో జరిగిన అసెంబ్లీ ఎన్నికల్లో కరీంనగర్ నుండి పోటీ చేసి ఓడిపోయాడు.

2024 లోక్‌సభ ఎన్నికల నేపథ్యంలో బీజేపీ అనుబంధ రైతు సంఘం అయిన కిసాన్ మోర్చా ఇంఛార్జ్‌గా బండి సంజయ్ ను 2024 జనవరి 03న బీజేపీ జాతీయ పార్టీ అధ్యక్షుడు జేపీ నడ్డా నియమించాడు.

2024లో 18వ. లోక్ సభ కరీంనగర్ లోక్ సభ నియోజక వర్గం నుండి భారతీయ జనతా పార్టీ అభ్యర్థి బండి సంజయ్ కాంగ్రెస్ పార్టీ అభ్యర్థి అయిన రాజేందర్ రావు పై 2,25,209 మెజారిటీ ఓట్ల తో గెలుపొందాడు.

బండి సంజయ్ కుమార్ జూన్ 9న మోదీ మంత్రివర్గంలో కేంద్ర సహాయ మంత్రిగా ప్రమాణస్వీకారం చేశాడు.

## మూలాలు


వర్గం:జీవిస్తున్న ప్రజలు
వర్గం:తెలంగాణ రాజకీయ నాయకులు
వర్గం:1971 జననాలు
వర్గం:రాజకీయ నాయకులు
వర్గం:భారతీయ జనతా పార్టీ రాజకీయ నాయకులు
వర్గం:తెలంగాణ రాష్ట్రానికి చెందిన భారతీయ జనతా పార్టీ రాజకీయ నాయకులు
వర్గం:18వ లోక్‌సభ సభ్యులు
పుట్ట మధు

**పుట్ట మధు** తెలంగాణ శాసనసభకు చెందిన మంథని శాసనసభ నియోజకవర్గానికి మాజీ శాసన సభ్యుడు. 2018లో జరిగిన తెలంగాణ ముందస్తు ఎన్నికల్లో తెలంగాణ రాష్ట్ర సమితి పార్టీ టికెట్ పై పోటీ చేసి ప్రత్యర్థి కాంగ్రెస్ అభ్యర్థి దుద్దిళ్ల శ్రీధర్ బాబు పై ఓడిపోయాడు.

## బాల్యం
ఈయన 1972 లో రైతు కుటుంబంలో జన్మించాడు. 1987- 88వ సంవత్సరంలో మంథని ప్రభుత్వ పాఠశాలలో పదవ తరగతి పూర్తి చేసుకున్నాడు.

## రాజకీయ ప్రస్థానం
2014లో మంథని తెలంగాణ రాష్ట్ర సమితి పార్టీ అభ్యర్థిగా పోటీచేసి, కాంగ్రెస్ అభ్యర్థి దుద్దిళ్ల శ్రీధర్ బాబు పై పంతొమ్మిది వేల ఓట్ల మెజార్టీతో విజయం సాధించాడు. 2018లో జరిగిన తెలంగాణ ముందస్తు ఎన్నికల్లో కాంగ్రెస్ పార్టీ అభ్యర్థి దుద్దిళ్ల శ్రీధర్ బాబు,
తెలంగాణ రాష్ట్ర సమితి పార్టీ టికెట్ పై పోటీ చేసిన  పుట్ట మధు పై గెలిచాడు.

## మూలాలు


వర్గం:తెలంగాణ రాజకీయ నాయకులు
వర్గం:1972 జననాలు
వర్గం:జీవిస్తున్న ప్రజలు
వర్గం:తెలంగాణ శాసన సభ్యులు (2014)
గంగుల కమలాకర్

**గంగుల కమలాకర్** తెలంగాణ రాష్ట్రానికి చెందిన రాజకీయ నాయకుడు. ఈయన 2009, 2014, 2018, 2023 నుంచి కరీంనగర్ నియోజకవర్గ శాసనసభ సభ్యుడిగా కొనసాగుతున్నారు. తెలంగాణ ప్రభుత్వంలో పౌరసరఫరాలు, బిసి వెల్ఫేర్ మంత్రిగా బాధ్యతలు నిర్వహించాడు.

## జీవిత విషయాలు
కమలాకర్ 1968, మే 8న మల్లయ్య, లక్ష్మీ నర్సమ్మ అనే దంపతులకు కరీంనగర్ లో జన్మించాడు. తన వృత్తి విద్యా ను సివిల్ ఇంజనీరింగ్ విభాగంలో పూర్తి చేసాడు.

## వ్యక్తిగత జీవితం
కమలాకర్ కు రజితతో వివాహం జరిగింది. వారికి ఒక కుమారుడు హరిహరణ్‌,  ఒక కుమార్తె.

## రాజకీయ విశేషాలు
గంగుల కమలాకర్ 2000లో క్రియాశీల రాజకీయాల్లోకి ప్రవేశించాడు. 2000 - 2005 మధ్యకాలంలో కరీంనగర్‌ మున్సిపాలిటీలో కౌన్సిలర్‌గా  గెలిచి తెలుగుదేశం పార్టీ ఫ్లోర్ లీడర్‌గా పని చేశాడు. ఆయన 2006 - 2007 మధ్యకాలంలో కరీంనగర్ జిల్లా తెలుగుదేశం పార్టీ, ఉపాధ్యక్షుడిగా పని చేసి 2009లో అసెంబ్లీ ఎన్నికల్లో కరీంనగర్‌ శాసనసభ నియోజకవర్గం నుంచి టీడీపీ అభ్యర్థిగా పోటీ చేసి తొలిసారి ఎమ్మెల్యేగా గెలిచాడు. తెలంగాణ ఉద్యమ సమయంలో టిడిపికి రాజీనామా చేసి 2013లో టీఆర్‌ఎస్‌లో చేరాడు. కమలాకర్ 2014లో జరిగిన తెలంగాణ సార్వత్రిక ఎన్నికల్లో తెలంగాణ రాష్ట్ర సమితి పార్టీ టికెట్ పై పోటీచేసి భారతీయ జనతా పార్టీ అభ్యర్థి బండి సంజయ్ కుమార్ పై 24,000వేలకు పైగా ఓట్ల మెజారిటీతో గెలుపొందాడు. 

గంగుల కమలాకర్ 2018లో జరిగిన తెలంగాణ ముందస్తు ఎన్నికల్లో భాగంగా తెలంగాణ రాష్ట్ర సమితి పార్టీ టికెట్ పై పోటీ చేసి 14,000 వేలకు పైగా ఓట్ల మెజారిటీతో భారతీయ జనతా పార్టీ అభ్యర్థి బండి సంజయ్ కుమార్ పై గెలుపొందాడు. 2019 సెప్టెంబరు 8న ముఖ్యమంత్రి కెసీఆర్ రెండవ మంత్రివర్గంలో మంత్రిగా ప్రమాణస్వీకారం చేశాడు. ఆయనకు బీసీ సంక్షేమ, పౌరసరఫరాల శాఖలను కేటాయించారు.  ఆయన 2023లో జరిగిన శాసనసభ ఎన్నికలలో బీఆర్ఎస్ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి బండి సంజయ్ కుమార్ పై 3,163 ఓట్ల మెజారిటీతో గెలిచి వరుసగా నాలుగు సార్లు ఎమ్మెల్యేగా ఎన్నికయ్యాడు.

## ఇతర వివరాలు
మలేషియా, సింగపూర్, థాయిలాండ్, యునైటెడ్ అరబ్ ఎమిరేట్స్, యునైటెడ్ స్టేట్స్ ఆఫ్ అమెరికా మొదలైన దేశాలు పర్యటించాడు.

## మూలాలు

వర్గం:జీవిస్తున్న ప్రజలు
వర్గం:తెలంగాణ రాజకీయ నాయకులు
వర్గం:తెలంగాణ రాష్ట్ర సమితి రాజకీయ నాయకులు
వర్గం:తెలంగాణ శాసన సభ్యులు (2014)
వర్గం:తెలంగాణ శాసన సభ్యులు (2018)
వర్గం:కరీంనగర్ జిల్లా నుండి ఎన్నికైన శాసన సభ్యులు
వర్గం:కరీంనగర్ జిల్లా నుండి ఎన్నికైన ఆంధ్రప్రదేశ్ శాసన సభ్యులు
వర్గం:ఆంధ్రప్రదేశ్ శాసన సభ్యులు (2009)
వర్గం:కరీంనగర్ జిల్లా రాజకీయ నాయకులు
వర్గం:కరీంనగర్ జిల్లా వ్యక్తులు
వర్గం:తెలంగాణ శాసన సభ్యులు (2023)
డెనిస్ ముక్వేగి

**డెనిస్ ముక్వేగి ** (/mʊkˈweɪɡi/; జననం 1 మార్చి 1955) కాంగోకు చెందిన స్త్రీ జననేంద్రియ వైద్యుడు, పెంతెకోస్తు పాస్టర్. అతను బుకావు లో పాన్జీ హాస్పిటల్ స్థాపించి, సాయుధ విప్లవకారులు లైంగిక దాడులు చేసిన మహిళలకు చికిత్స అందిస్తున్నారు. 2018లో, ముక్వేగి, నదియా మురాద్‌లు "లైంగిక హింసను యుద్ధాల్లో, సాయుధ పోరాటాల్లో ఆయుధంగా ఉపయోగించడాన్ని వ్యతిరేకిస్తూ చేసిన ప్రయత్నాలు" గుర్తించి, నోబెల్ శాంతి బహుమతిని వారిద్దరికీ సంయుక్తంగా ప్రదానం చేసారు.

రెండవ కాంగో యుద్ధం ప్రారంభమైన నాటి నుంచీ అత్యాచార బాధితులైన వేలాదిమంది మహిళలకు చికిత్స అందించాడు. వారిలో కొందరు ఒకసారికి మించి అత్యాచారానికి గురైనవారు. ఈ క్రమంలో ముక్వేగీ రోజుకు 17 గంటలు పనిచేస్తూ దాదాపు రోజుకు పది ఆపరేషన్ల వరకు చేశాడు. *ద గ్లోబ్ అండ్ మెయిల్* ప్రకారం ముక్వేగి "అత్యాచారం వల్ల ఏర్పడ్డ గాయాలను నయంచేయడంలో ప్రపంచంలోకెల్లా అత్యుత్తమ నిపుణుడు కావచ్చు".

## మూలాలు

వర్గం:నోబెల్ శాంతి బహుమతి గ్రహీతలు
వర్గం:జీవిస్తున్న ప్రజలు
వర్గం:1955 జననాలు
చిరాన్ ప్యాలెస్

**చిరాన్ ప్యాలెస్** తెలంగాణ రాష్ట్ర రాజధాని హైదరాబాదులోని కాసు బ్రహ్మానంద రెడ్డి జాతీయ వనంలో ఉన్న ప్యాలెస్. 1940లో నిర్మించబడిన చిరాన్ ప్యాలెస్, 400 ఎకరాల్లో విస్తరించి ఉంది.

## చరిత్ర
ఏడవ నిజాం మీర్ ఉస్మాన్ అలీ ఖాన్ పదవిలోకి వచ్చాక, తాను ఉంటున్న కింగ్ కోఠి ప్రాంతంలో రద్ది పెరగడంతో నగర శివారల్లో ఉన్న జూబ్లీ హిల్స్ లోని అటవీ ప్రాంతంలో 1940లో 6,000 చదరపు మీటర్లలో ఈ చిరాన్ ప్యాలెస్ నిర్మించుకున్నాడు. 1967లో ఉస్మాన్ అలీ ఖాన్ పెద్ద కొడుకు ఆజంజాను కాదని, అతని కొడుకైన తన మనమడు ముక్రంజాను వారసుడిగా ప్రకటించి, అతని పట్టాభిషేకంలో ఈ ప్యాలెస్ ను వారసత్వ సంపదగా ఇచ్చాడు. ముక్రంజా ప్రస్తుతం ఆస్ట్రేలియాలో నివసిస్తున్నాడు. ప్రతి ఏటా రెండుసార్లు హైదరాబాదుకి వచ్చి, ఈ ప్యాలెస్ లో గడుపుతాడు.

## నిర్మాణం
నిజాం నవాబులకు చెందిన మిగిలిన రాజభవనాలకు భిన్నంగా ఉండి ఉన్న ఈ భవనం అనేక ఆధునిక సౌకర్యాలను కలిగి ఉంది. డూప్లెక్స్‌తో కూడి రెండు సెల్లార్‌లుగా ఉన్న ఈ ప్యాలస్‌లో సుమారు 30కి పైగా గదులు ఉన్నాయి. విశాలమైన కాన్ఫన్స్ హాల్, ఆయుధశాల, రెండు గెస్ట్‌రూంలతో పాటు మొదటి అంతస్థులో ఏడు బెడ్ రూంలు ఉన్నాయి. అక్కడ నిజాం తన భార్య, పిల్లలతో నివసించాడు.

## ఇతర వివరాలు
#  పీవీ నరసింహారావు ముఖ్యమంత్రి భూ పరిమితి చట్టం రావడంతో అనేక వాదోపవాదాలు, సుదీర్ఘ కోర్టు కేసుల తరువాత నిజాం వారసులకు కేవలం ఆరు ఎకరాల భూమి మాత్రమే ఇవ్వబడింది.
# 1998లో కేంద్ర ప్రభుత్వం ఆమోదంతో జాతీయ పార్కుగా ప్రకటించబడింది.
# ఈ ప్యాలెస్ లో సినిమా షూటింగ్స్ కూడా జరుగుతాయి.

## మూలాలు

## ఇతర లంకెలు
* నిజాం వారసుడు ఏం చేస్తున్నారు?

వర్గం:హైదరాబాదు
వర్గం:హైదరాబాదు రాజభవనాలు
వర్గం:హైదరాబాద్ రాష్ట్రం
వర్గం:భారత వారసత్వ ప్రదేశాలు
వర్గం:హైదరాబాదు వారసత్వ నిర్మాణాలు
చెన్నమనేని రమేష్ బాబు

**చెన్నమనేని రమేష్ బాబు** తెలంగాణ రాష్ట్రానికి చెందిన రాజకీయ నాయకుడు. ఆయన 2018లో తెలంగాణ రాష్ట్ర సమితి పార్టీ తరపున వేములవాడ శాసనసభ నియోజకవర్గం శాసనసభ్యుడిగా గెలిచాడు.

డాక్టర్‌ చెన్నమనేని రమేశ్‌బాబును 2023 ఆగస్టు 25న రాష్ట్ర వ్యవసాయరంగ వ్యవహారాల ప్రభుత్వ సలహాదారుగా క్యాబినెట్‌ హోదా పదవిలో ఆయనను ఐదేండ్లపాటు ప్రభుత్వం నియమించింది.

## జీవిత విశేషాలు
చెన్నమనేని రమేష్ 1956, ఫిబ్రవరి 3న ఆనాటి కమ్యూనిస్టు పార్టీ నాయకుడు చెన్నమనేని రాజేశ్వరరావు, లలిత దేవి దంపతులకు తెలంగాణలోని కరీంనగర్‌లో జన్మించాడు. అతని తండ్రి రాజేశ్వరరావు (1923 - 2016) కమ్యూనిస్ట్ నాయకుడు. అతని బాబాయి సి. విద్యాసాగర్ రావు మహారాష్ట్ర గవర్నర్‌గా పనిచేశాడు. ఈయన జర్మనీలో ఉన్నత విద్యను అభ్యసించాడు. లీప్‌జిగ్‌లో ఎంఎస్సీ అగ్రికల్చర్, 1987లో బెర్లిన్ హంబోల్ట్ యూనివర్సిటీ నుండి పిహెచ్.డి. పూర్తిచేశాడు.

## వ్యక్తిగత జీవితం
రమేష్ కు మరియా (జర్మన్ పౌరురాలు)తో వివాహం జరిగింది. వారికి ఇద్దరు కుమారులు, ఒక కుమార్తె ఉన్నారు.

## రాజకీయ విశేషాలు
2009లో తెలుగుదేశం పార్టీ అభ్యర్థిగా వేములవాడ నియోజకవర్గం నుంచి పోటీచేసి గెలుపొందాడు. ఆ తరువాత 2010లో తెలంగాణ రాష్ట్ర సమితి పార్టీలో చేరి 2010లో జరిగిన వేములవాడ శాసనసభ నియోజకవర్గ ఉప ఎన్నికల్లో శాసన సభ్యునిగా గెలుపొందాడు.

తెలంగాణ రాష్ట్రం ఏర్పడిన తరువాత 2014లో జరిగిన తెలంగాణ అసెంబ్లీ ఎన్నికల్లో టిఆర్ఎస్ పార్టీ తరపున వేములవాడ శాసనసభకు పోటీచేసి కాంగ్రెస్ పార్టీ అభ్యర్థి ఆది శ్రీనివాస్ పై 5,268 ఓట్ల మెజారిటీతో గెలుపొందాడు. 2016-2018 మధ్యకాలంలో తెలంగాణ శాసనసభలోని సబార్డినేట్ లెజిస్లేషన్ కమిటీ ఛైర్మన్‌గా పనిచేశాడు. తరువాత 2018లో జరిగిన తెలంగాణ ముందస్తు ఎన్నికల్లో తెలంగాణ రాష్ట్ర సమితి పార్టీ టికెట్ తరపున వేములవాడ శాసనసభకు పోటీచేసి కాంగ్రెస్ పార్టీ అభ్యర్థి ఆది శ్రీనివాస్ పై 28,000 పైగా ఓట్ల మెజారిటీతో గెలుపొందాడు. 2019 నుండి తెలంగాణ శాసనసభలోని సబార్డినేట్ లెజిస్లేషన్ కమిటీకి ఛైర్మన్‌గా ఉన్నారు.

## ఇతర వివరాలు
రమేష్ ఉద్యోగ నిమిత్తం 1990లలో జర్మనీ దేశానికి వెళ్లాడు. అతనికి 1993లో జర్మన్ పౌరసత్వం రావడంతో అతని భారతీయ పాస్‌పోర్ట్‌ను అప్పగించాడు. తరువాత మళ్ళీ 2008లో భారతదేశానికి తిరిగి వచ్చాడు. హోం వ్యవహారాల మంత్రిత్వ శాఖ మంజూరు చేసే భారతీయ పౌరసత్వం కోసం తిరిగి దరఖాస్తు చేసుకున్నాడు. అయితే, నకిలీ పత్రాలను సమర్పించడం ద్వారా రమేష్ పౌరసత్వం పొందారని ఆరోపణలు రావడంతో, కోర్టులో కేసు నడుస్తోంది.

## మూలాలు

వర్గం:జీవిస్తున్న ప్రజలు
వర్గం:1956 జననాలు
వర్గం:కరీంనగర్ జిల్లా వ్యక్తులు
వర్గం:కరీంనగర్ జిల్లా రాజకీయ నాయకులు
వర్గం:తెలంగాణ రాజకీయ నాయకులు
వర్గం:తెలంగాణ శాసన సభ్యులు (2014)
వర్గం:తెలంగాణ శాసన సభ్యులు (2018)
వర్గం:కరీంనగర్ జిల్లా నుండి ఎన్నికైన ఆంధ్రప్రదేశ్ శాసన సభ్యులు
వర్గం:కరీంనగర్ జిల్లా నుండి ఎన్నికైన శాసన సభ్యులు
వర్గం:ఆంధ్రప్రదేశ్ శాసన సభ్యులు (2009)
ఎన్.జె. భిక్షు

**ఎన్.జె. భిక్షు** రంగస్థల, టీవీ, నటుడు, దర్శకుడు, సినిమా నటుడు, రంగస్థల అధ్యాపకుడు. హైదరాబాదు విశ్వవిద్యాలయములోని రంగస్థల కళలశాఖలో ప్రొఫెసర్ గా పనిచేసిన బిక్షు, సినీరంగంలోని యువ నటీనటులకు నటనలో శిక్షణ ఇస్తున్నాడు.

## జననం - వివాహం
భిక్షు 1957, ఏప్రిల్ 26న గుంటూరు జిల్లా తెనాలిలో జన్మించాడు. నృత్యకారిణి అరుణతో భిక్షు వివాహం జరిగింది. వీరికి ఒక కుమార్తె (మహతి భిక్షు).

## రంగస్థల ప్రస్థానం
చిన్నప్పటి నుండి నాటకరంగంపై ఆసక్తి పెంచుకున్న భిక్షు, 1981లో తెనాలి నుండి హైదరాబాదుకి వచ్చాడు. ఎ.ఆర్.కృష్ణ, దేవదాస్ కనకాల, లక్ష్మీదేవి కనకాల, చాట్ల శ్రీరాములు, కేవీ గోపాలస్వామి నాయుడు, నటరాజ రామకృష్ణ వంటివారు బోధిస్తున్న *ఏపి థియేటర్ రిపర్టరీ ఇన్సిట్యూట్*లో చేరి నటనలో శిక్షణ తీసుకున్నాడు. అటుతరువాత *మధు ఫిల్మ్ ఇన్సిట్యూట్* ప్రిన్సిపాల్ గా పనిచేశాడు. అనేక నాటక శిక్షణ శిబిరాలు నిర్వహించి ఔత్సాహిక కళాకారులకు నటనలో శిక్షణ ఇచ్చాడు.

కొద్దికాలం తరువాత హైదరాబాదు విశ్వవిద్యాలయంలో శిక్షకుడిగా చేరమని ఆహ్వానం వచ్చినా, విద్యార్థిగా చేరాడు. అటుతరువాత అదే విశ్వవిద్యాలయం 1991నుండి పాఠాలు బోధించి 2021 ఆగస్టు 2న పదవీ విరమణ చేశాడు. అనేక నాటకోత్సవాలకు న్యాయనిర్ణేతగా కూడా ఉన్నాడు.

**దర్శకత్వం చేసినవి:** ఒక ఒరలో నాలుగు నిజాలు (రషోమన్ సినిమాకు నాటక రూపం), దేవుడ్ని చూసినవాడు (తిలక్ కథకు నాటక రూపం), అమరావతి కథలు, కన్యాశుల్కం, దంతవేదాంతం, ఎలక్ట్రా (గ్రీకు నాటకం)

## సినీరంగ ప్రస్థానం
కళ్ళు సినిమాలో నటించాడు. 1987లో *పూణే ఫిల్మ్ ఇన్సిట్యూట్*లో రెండు నెలల అప్రిషియేషన్ కోర్సు చేశాడు. మధు ఫిల్మ్ ఇన్సిట్యూట్ నుండి బయటికి వచ్చిన తరువాత పరిచయం ఉన్నవారికి నటనలో శిక్షణ ఇచ్చేవాడు. భిక్షు శిక్షన ఇచ్చిన వారిలో వేణు, జూ. ఎన్టీయార్, నితిన్, నిఖిల్ సిద్ధార్థ్, రామ్, సాయి ధరమ్ తేజ్, ఇలియానా, దీక్షా సేథ్, సుహాసిని, పార్వతీ మెల్టన్, బెల్లకొండ శ్రీను, నాగ శౌర్య, స్వాతి (రామాయణంలో రావణుడి పాత్రధారిణి), తేజ (చూడాలని వుంది), అతులిత్ (తులసి) వంటి నటీనటులు కూడా ఉన్నారు.

**నటించిన సినిమాలు:** కళ్ళు, మనీ, పాపే నా ప్రాణం (2000), మాస్, చంటిగాడు (2003)

## పుస్తకాలు
# సెమియోటిక్స్ ఆఫ్ ఒగ్గుకథ (పరిశోధన గ్రంథం)

## పురస్కారాలు
# ఉత్తమ దర్శకుడు - నంది నాటక పరిషత్తు, ఒక ఒరలో నాలుగు నిజాలు (నాటిక, 1998)
# రసమయి రంగస్థల పురస్కారం (2017)

## మూలాలు

వర్గం:1957 జననాలు
వర్గం:రంగస్థల కళాకారులు
వర్గం:తెలుగు రంగస్థల దర్శకులు
వర్గం:తెలుగు రంగస్థల నటులు
వర్గం:తెలుగు సినిమా నటులు
వర్గం:గుంటూరు జిల్లా రంగస్థల నటులు
వర్గం:గుంటూరు జిల్లా ఉపాధ్యాయులు
వర్గం:గుంటూరు జిల్లా సినిమా నటులు
రాముడు కాదు రాక్షసుడు

**రాముడు కాదు రాక్షసుడు** 1991లో విడుదలైన తెలుగు చలన చిత్రం. దాసరి నారాయణరావు దర్శకత్వం వహించిన ఈ చిత్రంలో సుమన్ తల్వార్, భానుప్రియ జంటగా నటించగా, రాజ్ - కోటి సంగీతం అందించారు.

## నటవర్గం
* సుమన్ తల్వార్
* భానుప్రియ
* రాధ
* జగ్గయ్య
* ఎం.బాలయ్య
* రామిరెడ్డి
* జయప్రకాశ్ రెడ్డి
* బాబు మోహన్
* రాళ్లపల్లి
* శుభలేఖ సుధాకర్
* రాజు
* పట్టాభి
* హేమా చౌదరి
* నిర్మలమ్మ
* అనురాధ
* అనిత
* మాగంటి సుధాకర్
* మహేష్ ఆనంద్

## సాంకేతికవర్గం
* దర్శకత్వం: దాసరి నారాయణరావు
* పాటలు: దాసరి నారాయణరావు, సీతారామ శాస్త్రి, భువన చంద్ర 
* నేపథ్య గాయకులు: యేసుదాసు, నాగూర్ బాబు, పి.సుశీల, ఎస్.జానకి, చిత్ర, రాధిక
* నృత్యాలు: తారా, శివ శంకర్, ఆంటోనీ
* థ్రిల్స్: విజయన్, విక్కీ
* సంగీతం: రాజ్ - కోటి
* నిర్మాత: అట్లూరి రాధాకృష్ణమూర్తి

## మూలాలు

## ఇతర లంకెలు
* 

వర్గం:తెలుగు కుటుంబకథా సినిమాలు
వర్గం:రాజ్ - కోటి సంగీతం అందించిన సినిమాలు
వర్గం:1991 తెలుగు సినిమాలు
వర్గం:సుమన్ నటించిన సినిమాలు
వర్గం:భానుప్రియ నటించిన సినిమాలు
వర్గం:సత్యనారాయణ నటించిన సినిమాలు
వర్గం:ఎ.వి.ఎస్. నటించిన సినిమాలు
వర్గం:ధర్మవరపు సుబ్రహ్మణ్యం నటించిన సినిమాలు
వర్గం:బ్రహ్మానందం నటించిన సినిమాలు
వర్గం:సుత్తి వేలు నటించిన సినిమాలు
వర్గం:దాసరి నారాయణరావు దర్శకత్వం వహించిన సినిమాలు
కల్వకుంట్ల విద్యాసాగర్ రావు

**కల్వకుంట్ల విద్యాసాగర్ రావు** తెలంగాణ రాష్ట్రానికి చెందిన రాజకీయ నాయకుడు. ప్రస్తుతం భారత్ రాష్ట్ర సమితి పార్టీ తరపున కోరుట్ల శాసనసభ నియోజకవర్గం శాసన సభ్యుడిగా ప్రాతినిధ్యం వహిస్తున్నాడు.

## జననం
విద్యాసాగర్ రావు 1953, నవంబరు 10న పాపారావు, సత్తమ్మ దంపతులకు జగిత్యాల జిల్లా, మల్లాపూర్ మండలం, రాఘవపేట అనే గ్రామంలో జన్మించాడు.

## విద్యాభ్యాసం
స్వగ్రామంలో ప్రాథమిక విద్యాభ్యాసం, జగిత్యాలలో పదో తరగతి, నిజామాబాదు ప్రభుత్వ కళాశాలలో ఇంటర్మీడియట్, హైదరాబాదులోని వివేకవర్ధిని కళాశాలలో బి.ఏ. పూర్తి చేశారు.

## వ్యక్తిగత జీవితం
విద్యాసాగర్ రావుకు సరోజనతో వివాహం జరిగింది. వారికి ఒక కుమారుడు (సంజయ్),  ఒక కుమార్తె (సమత) ఉన్నారు.

## రాజకీయ విశేషాలు
1997లో తెలుగుదేశం పార్టీలో చేరారు. 1998లో మెట్‌పల్లి అసెంబ్లీ స్థానానికి జరిగిన ఉప ఎన్నికల్లో టిడిపి తరఫున పోటీచేసి స్వల్ప తేడాతో ఓడిపోయారు. 2001లో ఇబ్రహీంపట్నం జడ్పీటీసీ సభ్యుడిగా టీడీపీ తరపున గెలుపొంది, జెడ్పీలో టిడిపి పక్ష నాయకుడిగా ఉన్నారు. 2002 నుంచి మూడేళ్ళ పాటు కరీంనగర్ ఆర్టీసీ జోనల్ చైర్మన్ గా పని చేశారు. 2004 సాధారణ ఎన్నికల్లో టిడిపి, బిజెపి పొత్తు కారణంగా మెట్‌పల్లి అసెంబ్లీ స్థానానికి స్వతంత్ర అభ్యర్థిగా పోటీచేసి స్వల్ప ఓట్ల తేడాతో ఓడిపోయారు. టీడీపీ మెట్‌పల్లి నియోజకవర్గం ఇంచార్జ్ గా ఉన్న ఆయన, తెలంగాణ ఉద్యమంలో పాలుపంచుకోవాలనే సంకల్పంతో 2008లో కెసీఆర్ సమక్షంలో టీఆర్ఎస్ పార్టీలో చేరారు. పునర్విభజనలో భాగంగా నియోజకవర్గంగా ఏర్పడిన కోరుట్ల నుంచి 2009లో టీఆర్ఎస్ తరపున పోటీ చేసి అప్పటి దేవాదాయ శాఖ మంత్రి జువ్వాడి రత్నాకర్ రావుపై గెలుపొందారు. 2010 ఫిబ్రవరిలో తెలంగాణ ఉద్యమంలో భాగంగా ఎమ్మెల్యే పదవికి రాజీనామా చేశారు. 2010 జూన్ లో జరిగిన ఉప ఎన్నికల్లో కాంగ్రెస్ పార్టీ అభ్యర్థి జువ్వాడి రత్నాకర్ రావుపై రెండవసారి భారీ మెజారిటీతో గెలుపొందారు. 2014 లో జరిగిన తెలంగాణ సార్వత్రిక ఎన్నికల్లో భాగంగా తెలంగాణ రాష్ట్ర సమితి పార్టీ టికెట్ పై పోటీ చేసి అప్పటి కాంగ్రెస్ పార్టీ అభ్యర్థి జువ్వాడి నర్సింగరావు పై 20,000కు పైగా ఓట్ల మెజారిటీతో గెలుపొందాడు. 2018 లో జరిగిన తెలంగాణ ముందస్తు ఎన్నికల్లో తెలంగాణ రాష్ట్ర సమితి పార్టీ టికెట్ పై పోటీ చేసి సమీప భారత జాతీయ కాంగ్రెస్ పార్టీ అభ్యర్థి జువ్వాడి నర్సింగరావు పై 31,000 వేలకు పైగా ఓట్ల మెజారిటీతో హ్యాట్రిక్ ఎమ్మెల్యేగా గెలిచాడు. ఆయన 2018లో శాసనసభలో పబ్లిక్ అండర్ టేకింగ్స్ కమిటీ సభ్యుడిగా ఉన్నాడు.

కల్వకుంట్ల విద్యాసాగర్ రావు 26 జనవరి 2022న టిఆర్ఎస్ పార్టీ, జగిత్యాల జిల్లా అధ్యక్షుడిగా నియమితుడయ్యాడు.

## ఇతర పదవులు
విద్యాసాగర్ రావు 15 సెప్టెంబర్ 2021న తిరుమల తిరుపతి దేవస్థానం ట్రస్టు బోర్డు సభ్యునిగా నియమితుడై,  సెప్టెంబర్ 27న శ్రీవారి ఆలయంలోని గరుడాళ్వార్ సన్నిధిలో  ప్రమాణ స్వీకారం చేశాడు.

## ఇతర వివరాలు
మలేషియా, సింగపూర్ దేశాలు పర్యటించాడు.

## మూలాలు

వర్గం:జీవిస్తున్న ప్రజలు
వర్గం:తెలంగాణ రాజకీయ నాయకులు
వర్గం:తెలంగాణ రాష్ట్ర సమితి రాజకీయ నాయకులు
వర్గం:1953 జననాలు
వర్గం:జగిత్యాల జిల్లా నుండి ఎన్నికైన ఆంధ్రప్రదేశ్ శాసన సభ్యులు
వర్గం:జగిత్యాల జిల్లా నుండి ఎన్నికైన శాసన సభ్యులు
వర్గం:జగిత్యాల జిల్లా రాజకీయ నాయకులు
వర్గం:ఆంధ్రప్రదేశ్ శాసన సభ్యులు (2009)
వర్గం:తెలంగాణ శాసన సభ్యులు (2014)
వర్గం:తెలంగాణ శాసన సభ్యులు (2018)
వర్గం:పార్టీలు ఫిరాయించిన రాజకీయ నాయకులు
పాన్స్ లాబిరింత్ (2006 సినిమా)

**పాన్స్ లాబిరింత్** 2006లో విడుదలైన స్పానిష్ ఫాంటసీ సినిమా. గుల్లేర్మో డెల్ తోరో దర్శకత్వంలో ఇవానా బాక్యూరో, సెర్గి లోపెజ్, మారిబెల్ వెర్డు, డౌ జోన్స్, అరియడ్నా గిల్ తదితరులు నటించిన ఈ చిత్రాన్ని ఎస్పెరాంటో ఫిల్మోజ్, వార్నర్ బ్రదర్స్ సంస్థలు ప్రపంచవ్యాప్తంగా విడుదలచేశాయి.

## కథ

## నటవర్గం

* ఇవానా బాక్యూరో
* సెర్గి లోపెజ్
* మారిబెల్ వెర్డు
* డౌ జోన్స్
* అరియడ్నా గిల్
* అలెక్స్ అంగులో
* మనోలో సోలో
* సెసార్ వీ
* రోజర్ కాసమేజర్
* ఫెడెరికో లూపిపి
* పాబ్లో అడాన్

## సాంకేతికవర్గం
* రచన, దర్శకత్వం: గుల్లేర్మో డెల్ తోరో
* నిర్మాత: గుల్లేర్మో డెల్ తోరో, బెర్తా నవర్రో, అల్ఫోన్సో కారొన్, ఫ్రిదా టోరెస్బ్లాంకో, అల్వారో అగస్టిన్
* వ్యాఖ్యానం: పాబ్లో అడాన్
* సంగీతం: జేవియర్ నవరెట్
* ఛాయాగ్రహణం: గుల్లేర్మో నవర్రో
* కూర్పు: బెర్నాట్ విలాప్లానా
* నిర్మాణ సంస్థ: టెలిసిన్కో సినిమా, ఎస్టూడియోస్ పికాస్సో, టేక్విలా గ్యాంగ్, ఎస్పరాంటో ఫిల్మోజ్, సెంటెంటియా ఎంటర్టైన్మెంట్
* పంపిణీదారు: వార్నర్ బ్రదర్స్ (స్పెయిన్), పిక్చర్ హౌజ్ (యుఎస్)

## విడుదల
ఈ చిత్రం మొదటగా 2006లో జరిగిన కేన్స్ ఫిలిం ఫెస్టివల్ లో ప్రదర్శించబడింది. 2006, నవంబరు 24న యునైటెడ్ కింగ్‌డమ్ లో విడుదలైంది. 2006, డిసెంబరు 29న కెనడాలో విడుదలై అటుతరువాత 2007, జనవరి 19న ప్రపంచవ్యాప్తంగా విడుదలయింది. కేవలం అమెరికా సంయుక్తరాష్ట్రాల్లో దాదాపు 1,143 థియేటర్స్ లో విడుదల అయింది.

## అవార్డులు
ఉత్తమ ఆర్ట్ డైరెక్షన్, ఉత్తమ మేకప్, ఉత్తమ ఒరిజినల్ స్కోర్ విభాగాల్లో ఆస్కార్ అవార్డులు, బ్రిటీష్ అకాడమీ ఫిల్మ్ అవార్డులతోపాటు మరెన్నో అవార్డులను గెలుచుకోవడమేకాకుండా అనేక విభాగాల్లో నామినేట్ చేయబడింది.

## మూలాలు

## ఇతర లంకెలు
*
*''పాన్స్ లాబిరింత్''
*Guillermo Del Toro
*Weavers of Dreams – ''పాన్స్ లాబిరింత్'' 

వర్గం:స్పానిష్ సినిమాలు
డా. ఎస్. ఎం. మహమ్మద్ హుసేన్

**డా. ఎస్. ఎం. మహమ్మద్ హుసేన్ ** జోగులాంబ గద్వాల జిల్లా కి చెందిన  సంస్కృతాంధ్ర కవి, రచయిత. ఈ జిల్లాలోని ఉండవెల్లి మండలంలోని కంచుపాడు వీరి స్వగ్రామం. 1948 ఫిబ్రవరి 9 వ తేదిన జన్మించారు. ఫాతీమాబీబీ, హసన్ వీరి తల్లిదండ్రులు.  మహమ్మద్ హుసేన్ 1971లో తెలుగు భాషోపాధ్యాయులుగా ఉద్యోగ జీవితాన్ని ప్రారంభించి, 2001లో తెలుగు భాషోపన్యాసకులుగా  ఉద్యోగ విరమణ చేశారు. 'వేనరాజు - సమకాలీన సాంస్కృతికోద్యమాల ప్రభావం' అను అంశంపై ఎం.ఫిల్., 'అలంపూరు సీమ - సంస్కృతాంధ్ర సాహిత్యం' పై పి.హెచ్.డి., చేశారు .

## రచనలు
1. అలంపురి జోగులాంబికా నక్షత్రమాల.                          

2. కోయిల శతకం.

3. దేవదత్తం (పద్య సంపుటి)

4. హుసేన్ గీతములు

5. నేను - చుట్టూ (వచన కవితా సంపుటి)

6. విష్ణ్వష్టకం (సంస్కృతం)

7. విఘ్నేశ్వర స్తోత్రావళీ (సంస్కృతం)

8. చైతన్య ప్రవాహం (గేయ సంపుటి)

9. సర్కారు ఆసుపత్రి (నాటిక)

10. బతుకు బాగుచేసుకుంటా (నాటిక)

11. లోక సుఖం (నాటిక)

12. రైతులేని రాజ్యం (నాటిక)

## ఇవికూడా చూడండి

* జోగులాంబ గద్వాల జిల్లా ద్వాదశ పుణ్యక్షేత్రాలు (పద్యసంకలనం)

## మూలాలు

## వెలుపలి లంకెలు

వర్గం:జోగులాంబ గద్వాల జిల్లా కవులు
అవెంజర్స్: ఎండ్ గేమ్

***అవెంజర్స్: ఎండ్ గేమ్*** అనేది మార్వెల్ కామిక్స్ లోని ఒక సూపర్ హీరో బృందమైన ది ఎవెంజర్స్ ను ఆధారంగా తీసుకుని రూపొందించిన అమెరికన్ సూపర్హీరో చిత్రం. దీనిని మార్వెల్ స్టూడియోస్ నిర్మించగా, వాల్ట్ డిస్నీ స్టూడియోస్ మోషన్ పిక్చర్స్ పంపిణీ చేసింది. ఇది 2012లోని *అవెంజర్స్|ఎవెంజర్స్*, 2015లోని *ఎవెంజర్స్: ఏజ్ ఆఫ్ అల్ట్రాన్*, 2018లోని *అవెంజర్స్: ఇన్ఫినిటి వార్|ఎవెంజర్స్: ఇన్ఫినిటీ వార్*,, మార్వెల్ సినీమాటిక్ యూనివర్స్ (ఎం.సి.యు.) లోని 21 చలనచిత్రాలకు సీక్వల్. సినిమా యొక్క దర్శకత్వాన్ని ఆంథోనీ, జో రష్యా చేయగా, కథను క్రిస్టోఫర్ మార్కస్, స్టీఫెన్ మెక్.ఫీలి రచించారు. ఈ సినిమాలో రాబర్ట్ డౌనీ జూనియర్, క్రిస్ ఎవాన్స్, మార్క్ రఫ్ఫలో, క్రిస్ హెంస్వర్త్, స్కార్లెట్ జోహన్సన్, జెరెమీ రేన్నెర్, డాన్ చీడ్లే, పాల్ రుడ్, బ్రీ లార్సన్, కరెన్ గిల్లాన్, డానా గురిరా, బ్రాడ్లీ కూపర్, జోష్ బ్రోలిన్ నటించారు. ఈ చిత్రంలో, ఎవెంజర్స్, వారి మిత్రపక్షాలు *ఇన్ఫినిటీ యుధ్ధంలో* థానోస్ వలన చనిపోయిన వారిని తిరిగి బ్రతికించడానికి కష్టపడతారు.

ఈ చిత్రాన్ని అక్టోబరు 2014 లో ఎవెంజర్స్: ఇన్ఫినిటీ వార్ - పార్ట్ 2 గా ప్రకటించారు. ఏప్రిల్ 2015 లో ఈ చిత్ర దర్శకత్వాన్ని వహించటానికి రస్సో బ్రదర్స్ వచ్చారు,, మే నెలలో మార్కస్, మెక్ఫెయిలీ ఈ చిత్రానికి సంతకం చేసారు. జూలై 2016 లో, మార్వెల్ ఈ చిత్రం యొక్క పేరును తొలగించి, ఇంకా పేరులేని ఎవెంజర్స్ చిత్రంఅని సూచించారు. చిత్రీకరణ ఆగస్టు 2017 లో పైన్వుడ్ అట్లాంటా స్టూడియోలో ప్రారంభమైంది, దీనిని ఇన్ఫినిటీ వార్ తో కలిపి చిత్రీకరించారు.అదనపు చిత్రీకరణ మెట్రో, డౌన్టౌన్ అట్లాంటా, న్యూయార్క్ లో జరిగింది. అధికారికంగా ఈ చిత్రానికి డిసెంబరు 2018 లో నామకరణం చేశారు.

ఎవెంజర్స్: ఎండ్ గేమ్విస్తృతంగా ఊహించబడింది సినిమా,, డిస్నీ విస్తృతమైన మార్కెటింగ్ ప్రచారాలతో ఈ చిత్రాన్ని సమర్ధించింది. ఇది మొదటిసారి 2019 ఏప్రిల్ 22 న లాస్ ఏంజిల్స్లో ప్రదర్శించబడింది,, 2019 ఏప్రిల్ 26 న అమెరికాలోని ఐమ్యాక్స్, 3డీ థియేటర్లలో విడుదలైంది. ఈ చిత్రం దర్శకత్వం, నటన, వినోద విలువ, భావోద్వేగాలకు మంచి ప్రసంశలు అందుకుంది, విమర్శకులు ఈ 22-చిత్రాల కథ ముగిసిన విధానాన్ని పొగిడారు. కేవలం మూడు రోజుల్లోనేఇది అనేక బాక్స్ ఆఫీసు రికార్డులనుకూడా అధిగమించడమే కాక ప్రపంచవ్యాప్తంగా $ 1.2 బిలియన్లను వసూలు చేసింది, ఇది 2019లో అత్యధిక వసూళ్లు సాధించిన చిత్రంగా పేరు గాంచింది, ప్రపంచవ్యాప్తంగా 18 వ అత్యధిక వసూళ్లు సాధించిన చిత్రం అయ్యింది.

## మూలాలు
మజిలీ (సినిమా)

**మజిలీ** 2019లో శివ నిర్వాణ దర్శకత్వం వహించిన ప్రేమకథా చిత్రం. ఈ సినిమాను సాహు గారపాటి, హరీష్ పెద్ది, సుశీల్ చౌదరి నిర్మించారు. నాగ చైతన్య , సమంత ప్రధాన పాత్రలలో నటించారు. చైతన్య, సమంతా గతంలో  ఏం మాయ చేసావె, మనం, ఆటోనగర్ సూర్యాలలో కలిసి పనిచేశారు. ఈ చిత్రం పెళ్లి చేసుకున్న తర్వాత వారి మొట్టమొదటి చిత్రం . ప్రేక్షకుల  విమర్శకుల నుండి ఈ చిత్రం సానుకూల ప్రతిస్పందన పొందింది.

## తారాగణం
*అక్కినేని నాగచైతన్య
*సమంత
*దివ్యాంశ కౌశిక్
*రావు రమేష్
*పోసాని కృష్ణమురళి
*మీరా గా అనన్య అగర్వాల్
*అంకిత్ కొయ్య
*ఇషితా వ్యాస్

## పాటల జాబితా
*వన్ బాయ్ వన్ గర్ల్ , రచన: భాస్కర భట్ల రవికుమార్, గానం. రేవంత్
*ప్రియతమా ప్రియతమా, రచన: చైతన్య ప్రసాద్, గానం. చిన్మయి శ్రీపాద
*నా గుండెల్లో , రచన: రాంబాబు గోసల, గానం. యాజీన్ నిజార్ , నికిత గాంధీ 
*ఏడేత్తు మల్లెలే, రచన: శివ నిర్వాన, గానం. కాలభైరవ, నికిత గాంధీ
*ఏ మనిషికి మజిలీయో, రచన: వనమాలి , గానం. అరుణ్ గోపన్, చిన్మయి శ్రీపాద, బేబీ అనూష 
*మాయా మాయ, రచన: భాస్కర భట్ల రవికుమార్, గానం. అనురాగ్ కులకర్ణి.

## కథ
పూర్ణ (నాగచైతన్య) ఐటీఐ చదువుతూ ఎలాగైన రైల్వేస్‌ టీమ్‌లో క్రికెటర్‌గా స్థానం సంపాదించాలని ప్రాక్టీస్‌ చేస్తుంటాడు. ఓ గొడవ కారణంగా పరిచయం అయిన అన్షు (దివ్యాంశ కౌశిక్‌)తో పూర్ణ ప్రేమలో పడతాడు. కానీ పెద్దలు వారి ప్రేమకు అడ్డు చెప్తారు. అన్షును తన పేరెంట్స్ పూర్ణకు దూరంగా తీసుకెళ్లిపోతారు. అన్షు దూరమైందన్న బాధలో పూర్ణ కెరీర్‌ను కూడా వదిలేసి తాగుబోతులా తయారవుతాడు. ఆ సమయంలో కుటుంబ పరిస్థితుల కారణంగా పూర్ణ. శ్రావణి (సమంత)ని పెళ్లి చేసుకోవాల్సి వస్తుంది. తండ్రి కోసం పెళ్లి చేసుకున్నా. ఏ రోజూ శ్రావణిని భార్యగా దగ్గరికి తీసుకోడు. శ్రావణి మాత్రం తన భర్త ఏ రోజుకైనా మారతాడన్న నమ్మకంతో ఉంటుంది. చివరకు పూర్ణ, శ్రావణికి ఎలా దగ్గరయ్యాడు, పూర్ణలో మార్పుకు కారణం ఏంటి అన్నదే మిగతా కథ.

## మూలాలు

వర్గం:2019 తెలుగు సినిమాలు
వర్గం:అక్కినేని నాగచైతన్య నటించిన సినిమాలు
వర్గం:సమంత నటించిన సినిమాలు
రాంగోపాల్‌పేట పోలీస్ స్టేషన్

**రాంగోపాల్‌పేట పోలీస్‌ స్టేషన్‌** (జేమ్స్ స్ట్రీట్ పోలీస్‌ స్టేషన్‌) సికింద్రాబాదులోని మహాత్మాగాంధీ రోడ్డు ప్రాంతంలో ఉంది. 1877లో నిర్మించబడిన ఈ భవనం, 1998లో హైదరాబాదు పట్టణ అభివృద్ధి సంస్థ (హుడా)చే వారసత్వ కట్టడంగా గుర్తించబడింది.

## చరిత్ర
రాంగోపాల్‌పేట పోలీస్‌ స్టేషన్‌ కు ఉన్న గడియారం 1900వ సంవత్సరంలో దవన్ బహదూర్ రాంగోపాల్‌ బహుకరించాడు. 1998, మార్చి 23న వారసత్వ భవనంగా గుర్తించబడింది.

## ఇతర వివరాలు
ఈ పోలీస్ స్టేషన్ హైదరాబాద్ సిటీ పోలీస్ పరధిలోకి వస్తుంది. హుస్సేన్‌ సాగర్‌ ప్రాంతం ఈ పోలీసు స్టేషన్ యొక్క అధికార పరిధిలోనే ఉంది. ఈ భవనం శిథిలాపస్థకు చేరి ప్రమాదకరంగా మారడంతో హైదరాబాద్ మహానగర పాలక సంస్థ ఈ భవనాన్ని కూల్చివేయాలని కోరింది.

## మూలాలు

వర్గం:హైదరాబాదు
వర్గం:హైదరాబాదు రాజభవనాలు
వర్గం:హైదరాబాద్ రాష్ట్రం
వర్గం:భారత వారసత్వ ప్రదేశాలు
వర్గం:హైదరాబాదు వారసత్వ నిర్మాణాలు
దుర్గం చిన్నయ్య

**దుర్గం చిన్నయ్య** తెలంగాణ రాష్ట్రంకు చెందిన రాజకీయ నాయకుడు. ప్రస్తుతం భారత్ రాష్ట్ర సమితి పార్టీ తరపున బెల్లంపల్లి శాసనసభ నియోజకవర్గం శాసన సభ్యుడిగా ప్రాతినిధ్యం వహిస్తున్నాడు.

## జననం - విద్యాభ్యాసం
దుర్గo చిన్నయ్య 1974, మే 17న రాజం, మల్లక్క దంపతులకు తెలంగాణ రాష్ట్రం మంచిర్యాల జిల్లా, నెన్నెల్‌ మండలం, జండావెంకటాపూర్ గ్రామంలో జన్మించాడు. దుర్గం చిన్నయ్యకు ఒక అన్న (బాలస్వామి), ఇద్దరు అక్కలు (రాజుబాయి, చిన్నక్క) ఉన్నారు. ఈయన వృత్తి వ్యవసాయం. తమ కుటుంబానికి ఉన్న ఐదెకరాల మామిడి తోట, రెండెకరాల పొలంలో వ్యవసాయ పనులు చేసేవాడు. దుర్గo చిన్నయ్య చదువంతా పూర్తిగా ప్రభుత్వ విద్యాసంస్థల్లోనే జరిగింది. ఐదవ తరగతి వరకు స్వగ్రామంలో చదువుకున్న దుర్గం చిన్నయ్య, తరువాత పక్కనవున్న ఆవుడం గ్రామానికి రోజు ఆరు కిలోమీటర్ల దూరం నడిచి వెళ్ళి పదవ తరగతి పూర్తిచేశాడు. ఆ తర్వాత మంచిర్యాలలో ఒక గదిని అద్దెకి తీసుకొని ఇంటర్మీడియెట్, డిగ్రీ (బి.ఏ) విద్యను పూర్తిచేసాడు.

## వివాహం - పిల్లలు
చిన్నయ్యకు జయతారతో వివాహం జరిగింది. వీరికి ఇద్దరు కుమార్తెలు (విహారిక, నిహారిక).

## రాజకీయ విశేషాలు
ఎనిమిదో తరగతి చదువుకునే రోజుల్లోనే విప్లవోద్యమాల వైపు ఆకర్షితుడై పిడీఎస్‌యూలో చేరి చురుగ్గా పనిచేశాడు. ఆ సమయంలో జన్నారంలో నిర్వహించిన రాజకీయ శిక్షణ తరగతులకు హాజరయ్యాడు. అక్కడ న్యూడెమోక్రసీ రాష్ట్ర నేత వేముపల్లి వెంకట్రామయ్యతో పరిచయం ఏర్పడింది. కొంతకాలం సికాసలో పనిచేశాడు. రెండు సంవత్సరాల పాటు అజ్ఞాతవాసంలో కూడా ఉన్నాడు.

1995లో రాజకీయాల్లోకి వచ్చిన చిన్నయ్య, తెలుగుదేశం పార్టీ నుండి నెన్నెల్ జడ్పిటీసీగా, 2001లో ఎంపీపీగా, 2014లో ఎంపీటీసీగా గెలిచాడు. 2014లో జరిగిన తెలంగాణ సార్వత్రిక ఎన్నికల్లో భాగంగా తెలంగాణ రాష్ట్ర సమితి పార్టీ టికెట్ పై పోటీ చేసి సిపిఐ పార్టీ అభ్యర్థి గుండా మల్లేష్ పై 52,000 వేలకు పైగా ఓట్ల మెజారిటీతో గెలుపొందాడు. 2018లో జరిగిన తెలంగాణ ముందస్తు ఎన్నికలలో తెలంగాణ రాష్ట్ర సమితి పార్టీ టికెట్ పై పోటీ చేసి సమీప బహుజన సమాజ్ వాది పార్టీ అభ్యర్థి గడ్డం వినోద్ పై 11,000 వేలకు పైగా ఓట్ల మెజారిటీతో గెలుపొందాడు.

## సేవా కార్యక్రమాలు

* నెన్నెల మండలం గుండ్లసోమారం గ్రామానికి చెందిన ఓ నిరుపేద విద్యార్థికి మహారాష్ట్రలో ట్రిపుల్‌ ఐటీలో సీటు కోసం రూ.18,500 ఫీజుకు ఆర్థిక సహాయం అందించాడు.
* మంచిర్యాలకు చెందిన ఓ బీటెక్‌ విద్యార్థి రెండు కిడ్నీలు చెడిపోయి ప్రాణాపాయ స్థితిలో ఉండగా కిడ్నీని అమర్చడానికి రూ.12 లక్షలు సీఎం రిలీఫ్‌ఫండ్‌ మంజూరు చేయించాడు.

## మూలాలు

వర్గం:జీవిస్తున్న ప్రజలు
వర్గం:తెలంగాణ రాజకీయ నాయకులు
వర్గం:తెలంగాణ రాష్ట్ర సమితి రాజకీయ నాయకులు
వర్గం:మంచిర్యాల జిల్లా నుండి ఎన్నికైన శాసన సభ్యులు
వర్గం:మంచిర్యాల జిల్లా రాజకీయ నాయకులు
వర్గం:1974 జననాలు
వర్గం:తెలంగాణ శాసన సభ్యులు (2014)
వర్గం:తెలంగాణ శాసన సభ్యులు (2018)
లయోలా కళాశాల

లయోలా కళాశాలలు విజయవాడలోను, చెన్నైలోను నడుస్తున్న విద్యాసంస్థలు.

# ఆంధ్ర లయోలా కళాశాల
# లయోలా కళాశాల, చెన్నై
గ్రీబ్ పక్షి

ఈ పక్షి చూడటానికి బాతులా ఉంటుంది.
గ్రీబ్ పక్షి  మంచినీటి ఈత కొట్టు లేదా ఈదులాడుతూ పక్షి. వీటిలో కొన్ని సముద్రంలో ప్రయాణించేటప్పుడు  శీతాకాలంలో ఎక్కువగా కనిపిస్తాయి. మిగతా సమయాల్లో గుడ్లు పెట్టి పొదగడానికి ఉపయోగిస్తాయి. మిగతా సమయాల్లో   పిల్లల పోషణ లాంటి పనులల్లో ఉంటాయి. వీటిలో జాతులు 22 ఉన్నాయి.
## వివరణ
పరిమాణం పెద్దవిగా ఉంటాయి, కాలి వేళ్ళు కడిగి, అద్భుతమైన స్విమ్మర్లు, డైవర్లు. 
గ్రీబ్ పక్షి చిన్న రెక్కలు కలిగివుంటాయి, కొన్ని జాతులు ఎగరడానికి ఇష్టపడవు.
నిజానికి, రెండు దక్షిణ అమెరికన్ జాతులు  వారు ఎగురుతూ కాకుండా ఈత కొట్టు లేదా ఈదులాడుట ద్వారా ప్రమాదానికి ప్రతిస్పందిస్తాయి, చాలా సందర్భంలో బాతులు కంటే చాలా తక్కువ జాగ్రత్తగా ఉంటాయి.
## పరిమాణం
120 గ్రాముల (4.3 oz), 23.5 సెం.మీ (9.3 అంగుళాలు), 1.7 kg (3.8 పౌండ్లు), 71 సెం.మీ. కలిగి ఉంటాయి.

### వీటిలో కొన్ని జాతులు
వీటిలో కొన్ని జాతులు ఎక్కువ దూరం ఎగుర లేవు. కాబట్టి ఇవి గుడ్లు పెట్టి పొదగడానికి నీటికి దగ్గరగా ఉండే సరస్సు ఒడ్డున చెట్లమీద, తుప్పల మీద లేదా ఆహారం సమృద్ధిగా లభించు అది నివసించే అదే నీటిలో నుండి మొలిచిన చిన్న చిన్న చెట్ల కొమ్మలకు గూడు కట్టుకుని పిల్లలను చేసి, వాటికి ఆహారంగా చిన్న చిన్న చేప పిల్లలను తెచ్చి పిల్లలకు ఆహారంగా నోటికి అందిస్తూ ఉంటుంది. అలా సంతానాభివృద్ధి చేసుకుంటుంది.

## మూలాలు

## వనరులు
# https://wol.jw.org/te/wol/d/r146/lp-tu/102005205
# https://www.eenadu.net/haibujji/featuredstory/90684 

వర్గం:పక్షులు
నడిపల్లి దివాకర్ రావు

**నడిపల్లి దివాకర్ రావు** తెలంగాణ రాష్ట్రంకు చెందిన రాజకీయ నాయకుడు, మంచిర్యాల నియోజకవర్గ శాసనసభ్యుడు. 1999, 2004లలో ఉమ్మడి ఆంధ్రప్రదేశ్ శాసనసభకు జరిగిన ఎన్నికల్లో లక్సెట్టిపేట అసెంబ్లీ నియోజకవర్గ శాసన సభ్యునిగా. 2014, 2018లలో తెలంగాణ శాసననభకు జరిగిన ఎన్నికల్లో మంచిర్యాల శాసనసభ నియోజకవర్గం శాసన సభ్యునిగా గెలుపొందాడు.

## జీవిత విశేషాలు
దివాకర్ రావు 1953, ఆగస్టు 16న లక్ష్మణ్ రావు, రమాదేవి దంపతులకు తెలంగాణ రాష్ట్రం, మంచిర్యాల జిల్లాలోని మంచిర్యాలలో జన్మించాడు. 1978లో మంచిర్యాల లోని ప్రభుత్వ డిగ్రీ కళాశాల నుండి పొలిటికల్ సైన్స్‌లో బి.ఏ. పూర్తిచేశాడు.

## వ్యక్తిగత జీవితం
దివాకర్ రావుకు రాజకుమారితో వివాహం జరిగింది. వారికి ఇద్దరు కుమారులు ఉన్నారు.

## రాజకీయ విశేషాలు
భారత జాతీయ కాంగ్రెస్ పార్టతీలో తన రాజకీయ జీవితాన్ని ప్రారంభించాడు. 1981లో మంచిర్యాల మున్సిపాలిటీ కౌన్సిలర్‌గా విజయం సాధించిన దివాకర్ రావు 1983–1992 వరకు మంచిర్యాల కాంగ్రెస్ పార్టీ ప్రధాన కార్యదర్శిగా, 1987లో ఆసిఫాబాద్ డివిజన్‌లోనే అత్యధిక మెజారిటీతో మంచిర్యాల మండల సింగల్ విండో చైర్మన్‌గా గెలుపొందాడు. ఆ తరువాత 1989 నుండి 1999 వరకు పదేండ్లపాటు మంచిర్యాల బ్లాక్ కాంగ్రెస్ అధ్యక్షుడిగా పనిచేశాడు. ఉమ్మడి ఆంధ్ర ప్రదేశ్లో 1999, 2004లో రెండుసార్లు (11వ, 12వ ఆంధ్రప్రదేశ్ శాసనసభలు) లక్సెట్టిపేట నియోజకవర్గ ఎమ్మెల్యేగా గెలుపొందాడు.

తరువాత తెలంగాణ రాష్ట్ర సమితి పార్టీలో చేరాడు. ప్రత్యేక తెలంగాణ రాష్ట్రంలో 2014లో జరిగిన తెలంగాణ సార్వత్రిక ఎన్నికల్లో భాగంగా తెలంగాణ రాష్ట్ర సమితి పార్టీ టికెట్ పై పోటీ చేసి కాంగ్రెస్ పార్టీ అభ్యర్థి గడ్డం అరవింద్ రెడ్డిపై 59,000 వేలకు పైగా ఓట్ల మెజారిటీతో గెలుపొందాడు. ఈయన నాలుగు సార్లు మంచిర్యాల శాసనసభ నియోజకవర్గం నుంచి శాసన సభ్యునిగా గెలిచాడు. 2018లో జరిగిన తెలంగాణ ముందస్తు ఎన్నికల్లో తెలంగాణ రాష్ట్ర సమితి పార్టీ నుండి పోటీ చేసి సమీప కాంగ్రెస్ పార్టీ అభ్యర్థి కోకిరాల ప్రేమ్ సాగర్ రావుపై 4,000 వేలకు పైగా ఓట్ల మెజారిటీతో గెలుపొందాడు.

## హోదాలు

* 27. 2015 మార్చి – 6. 2018 సెప్టెంబరు: పబ్లిక్ అండర్ టేకింగ్స్ కమిటీ చైర్మన్, తెలంగాణ లెజిస్లేచర్

## ఇతర వివరాలు
దివాకర్ రావు సింగపూర్, యునైటెడ్ అరబ్ ఎమిరేట్స్, యునైటెడ్ కింగ్‌డమ్‌ మొదలైన దేశాలు సందర్శించాడు.

## మూలాలు

వర్గం:జీవిస్తున్న ప్రజలు
వర్గం:తెలంగాణ రాజకీయ నాయకులు
వర్గం:తెలంగాణ రాష్ట్ర సమితి రాజకీయ నాయకులు
వర్గం:1953 జననాలు
వర్గం:మంచిర్యాల జిల్లా నుండి ఎన్నికైన ఆంధ్రప్రదేశ్ శాసన సభ్యులు
వర్గం:మంచిర్యాల జిల్లా నుండి ఎన్నికైన శాసన సభ్యులు
వర్గం:మంచిర్యాల జిల్లా రాజకీయ నాయకులు
వర్గం:మంచిర్యాల జిల్లా వ్యక్తులు
వర్గం:తెలంగాణ శాసన సభ్యులు (2014)
వర్గం:తెలంగాణ శాసన సభ్యులు (2018)
వర్గం:ఆంధ్రప్రదేశ్ శాసన సభ్యులు (1999)
వర్గం:ఆంధ్రప్రదేశ్ శాసన సభ్యులు (2004)
చిరంతన్ భట్

**చిర్రంతన్ భట్** భారతీయ సంగీతకారుడు, స్వరకర్త, భారతీయ చిత్ర పరిశ్రమలో గాయకుడు. బాలీవుడ్‌లో యాక్టివ్‌గా ఉన్న ఆయన, తెలుగు చిత్రాలకు కూడా సంగీతం సమకూర్చాడు. అతడు తన సంగీతంలో శ్రావ్యతకు ప్రాధాన్యత ఇస్తాడు.

## జీవిత విశేషాలు
అతను సినిమా కుటుంబానికి చెందినవాడు. బాలీవుడ్ సినిమాలోని ప్రముఖ చిత్రనిర్మాత, దర్శకుడూ అయిన విజయ్ భట్ మనవడు. అతను ప్రసిద్ధ నిర్మాత, గుజరాతీ చిత్రాల దర్శకుడూ అయిన అరుణ్ భట్ కుమారుడు.

## వృత్తి గత విశేషాలు
భట్ 2008 లో హిందీ చిత్రం *మిషన్ ఇస్తాంబుల్*లో స్వరకర్తగా అడుగుపెట్టాడు. అతను తన కెరీర్ ప్రారంభంలో *షాపిట్*, *హాంటెడ్ 3 డి*, *1920: ఈవిల్ రిటర్న్స్* వంటి చిత్రాలకు అందించిన సంగీతం విజయవంతమైంది. తరువాత అక్షయ్ కుమార్ నటించిన *[[బాస్]]*, "తేరి మేరీ కహానీ", "కాఫీ పీట్"లో "హర్ కిసి కో నహిన్ మిల్తా", *గబ్బర్ ఈజ్ బ్యాక్‌లో* పీట్, *[[జాలీ ఎల్ఎల్‌బి 2]]*లో "బావ్రా మన్", 1920: ఈవిల్ రిటర్న్స్ లో "ఉస్కా హాయ్ బనానా" వంటి చార్ట్‌బస్టర్‌లను కంపోజ్ చేశాడు.

*గబ్బర్ ఈజ్ బ్యాక్* తరువాత, దర్శకుడు క్రిష్ తన తెలుగు సినిమా *కంచె లో అవకాశం ఇచ్చాడు.* ఈ చిత్రంలో పాటలకు, నేపథ్య సంగీతానికీ మంచి సమీక్షలు వచ్చాయి. ఈ చిత్రంలో అతనిచ్చిన సంగీతం అతనికి రెండు ప్రధాన అవార్డులు తెచ్చిపెట్టింది - దుబాయ్‌లో 2016 గామా అవార్డు, హైదరాబాద్‌లో 2016 సినీమా అవార్డు. తెలుగు ఫిల్మ్‌ఫేర్ అవార్డులలో *[[కంచె (సినిమా)|కంచెకు]]* ఉత్తమ సంగీత దర్శకుడిగా ఎంపికయ్యారు. ఈ చిత్రం ఉత్తమ ప్రాంతీయ చిత్ర విభాగంలో 2016 లో ప్రతిష్ఠాత్మక జాతీయ అవార్డును కూడా గెలుచుకుంది.

భట్ తరువాత క్రిష్ దర్శకత్వం వహించి, తెలుగు సూపర్ స్టార్ నందమూరి బాలకృష్ణ నటించిన *[[గౌతమిపుత్ర శాతకర్ణి (సినిమా)|గౌతమిపుత్ర శాతకర్ణి]]* అనే మరో చారిత్రిక చిత్రంలో పనిచేశాడు. భట్ ఈ చిత్రానికి ఇచ్చిన సంగీతంతో ప్రేక్షకులను విమర్శకులనూ ఆకట్టుకున్నాడు.

నందమూరి బాలకృష్ణ నటించిన *[[జైసింహా|జై సింహా]]* కోసం భట్ సంగీతం ఇచ్చాడు. అందులో "అమ్మకుట్టి అమ్మకుట్టి" పాట మంచి హిట్టైంది. అక్షయ్ కుమార్ చిత్రం - కేసరికి చేసిన కృషికి చిరంతన్ భట్ 2020 ఫిలింఫేర్ అవార్డ్స్ లో ఉత్తమ మ్యూజిక్ ఆల్బమ్ విభాగంలో ఎంపికయ్యాడు. రేడియో మిర్చి అవార్డును గెలుచుకున్నారు. నందమూరి బాలకృష్ణ తెలుగు చిత్రం, రూలర్ కోసం ఆయన ఇచ్చిన సంగీతం కూడా ప్రేక్షకుల నుండి మంచి ఆదరణ పొందింది,

## మూలాలు

వర్గం:తెలుగు సినిమా సంగీత దర్శకులు
పైగా ప్యాలెస్

**పైగా ప్యాలెస్** తెలంగాణ రాష్ట్ర రాజధాని హైదరాబాదులోని బేగంపేటలో ఉన్న ప్యాలెస్. ఆరో నిజాం మీర్ మహబూబ్ ఆలీ ఖాన్ దగ్గర ప్రధానమంత్రిగా పనిచేసిన నవాబ్ వికారుల్ ఉమ్రా 1900లో ఈ ప్యాలెస్‌ను నిర్మించుకున్నాడు. ఇక్కడ స్పానిష్ మసీదు కూడా ఉంది. హైదరాబాదు పట్టణ అభివృద్ధి సంస్థ (హుడా)చే వారసత్వ కట్టడంగా గుర్తించబడింది.

## చరిత్ర
మీర్ మహబూబ్ అలీఖాన్ దగ్గర ప్రధానమంత్రిగా పైగా వంశా చెందిన నవాబ్ వికారుల్ ఉమ్రా పని చేసేవాడు. ఆ వంశం పేరుమీదుగా దీనిని పైగా ప్యాలెస్‌గా పేరు వచ్చింది. అయితే ఈ భవనం నిజాంకు నచ్చడంతో ఆయనకే బహుమతిగా ఇవ్వడం జరిగింది. మీర్ మహబూబ్ అలీఖాన్ తన కుటుంబసమేతంగా అప్పుడప్పుడు ఈ ప్యాలెస్ కు వచ్చేవాడు.

నిజాం పాలన తరువాత ఈ ప్యాలెస్ ప్రభుత్వ ఆధీనంలోకి వచ్చింది. ఆ తరువాత 2008 అక్టోబరు 24 నుండి హైదరాబాదులోని యునైటెడ్ స్టేట్స్ ఆఫ్ అమెరికా కాన్సులేట్ జనరల్ కోసం కేటాయించారు. 2023లో ఫైనాన్సియల్‌ డిస్ట్రిక్‌లో కొత్తగా యూఎస్‌ కాన్సులేట్‌ భవనం నిర్మాణం చేసి, కార్యాలయం అక్కడికి మార్చబడింది. దాంతో ఇది శుభకార్యాలకు, ఇతర కార్యక్రమాలకు ఈ ప్యాలెస్ వేదికగా మారింది. 2023లో ఈ భవనాన్ని హైదరాబాదు మహానగర అభివృద్ధి సంస్థ తిరిగి స్వాధీనం చేసుకొని, దాని నిర్వహణను పర్యవేక్షిస్తున్నది.

## నిర్మాణం
దాదాపు 119 సంవత్సరాల క్రితం రెండున్నర ఎకరాల్లో సువిశాలంగా, రెండు అంతస్తుల్లో అత్యాధునిక హంగులతో యూరోపియన్ శైలీలో ఈ ప్యాలెస్ రూపొందింది. ఈ ప్యాలెస్ కు 22 అడుగుల ఎత్తైన పెకప్పు ఉంది. మొదటి అంతస్తులో 20 గదులు ఉన్నాయి. వాటి బాతురూం గదులు ఒక్కోటి 300 అడుగుల్లో ఉన్నాయి. రెండవ అంతస్తుకు చేరుకోడానికి కలపతో చేసిన మెట్లు ఏర్పాటు చేయబడ్డాయి.

## తెలంగాణ మ్యూజియంగా
5 ఎకరాల విస్తీర్ణంలో ఉన్న ఈ భవనం కోర్‌ సిటీలో ఎంతో విశాలంగా ఉన్న ఈ పైగా ప్యాలెస్‌ను అత్యంత కీలకమైన సేవలను అందించేందుకు వినియోగించాలని నిర్ణయించిన తెలంగాణ ప్రభుత్వం, దీనిని తెలంగాణ మ్యూజియంగా మార్చేందుకు ప్రణాళికలు చేస్తోంది. 

## మూలాలు

వర్గం:హైదరాబాదు
వర్గం:హైదరాబాదు రాజభవనాలు
వర్గం:హైదరాబాద్ రాష్ట్రం
వర్గం:భారత వారసత్వ ప్రదేశాలు
వర్గం:హైదరాబాదు వారసత్వ నిర్మాణాలు
ఆత్రం సక్కు

**ఆత్రం సక్కు** తెలంగాణ రాష్ట్రంకు చెందిన రాజకీయ నాయకుడు. ప్రస్తుతం భారత్ రాష్ట్ర సమితి బిఆర్ఎస్ పార్టీ తరపున ఆసిఫాబాదు శాసనసభ నియోజకవర్గం శాసనసభ్యుడిగాసేవాలందించారు.2024 లో జరిగే లోక్ సభ సార్వత్రిక ఎన్నికల్లో బిఆర్ఎస్ పార్టీ నుండి ఆదిలాబాద్ ఎంపీ అభ్యర్తి పోటి చేసి ఓటమి చెందాడు .

## జననం, విద్య
సక్కు 1973, మార్చి 2న రాజు - మంకుబాయి దంపతులకు కొమరంభీం జిల్లా, తిర్యాని మండలం, గిన్నెదారి సమీపంలోని లక్ష్మీపూర్ గ్రామంలో జన్మించాడు. వరంగల్లోని కాకతీయ విశ్వవిద్యాలయం నుండి 1992లో గ్రాడ్యుయేట్ పూర్తిచేశాడు.

## వ్యక్తిగత జీవితం
సక్కుకు తులసితో వివాహం జరిగింది. వారికి ముగ్గురు కుమారులు (వినోద్‌కుమార్‌, అంకిత్‌, అన్వేశ్‌), ముగ్గురు కుమార్తెలు (దివ్య లక్ష్మీ, హిమ బిందు, జంగుబాయి) ఉన్నారు.

## రాజకీయ విశేషాలు
2009లో కాంగ్రెస్ పార్టీ తరపున ఆసిఫాబాదు శాసనసభ నియోజకవర్గం నుండి పోటీచేసి 13వ ఆంధ్రప్రదేశ్ శాసనసభకు ఎన్నికయ్యాడు. తరువాత 2014లో జరిగిన తెలంగాణ సార్వత్రిక ఎన్నికల్లో భాగంగా కాంగ్రెస్ పార్టీ టికెట్‌పై పోటీచేసి తెలంగాణ రాష్ట్ర సమితి పార్టీ అభ్యర్థి కోవ లక్ష్మీపై 19వేలకుపైగా ఓట్ల తేడాతో ఓడిపోయాడు. 2018లో జరిగిన తెలంగాణ ముందస్తు ఎన్నికలలో కాంగ్రెస్ పార్టీ టికెట్‌పై పోటీచేసి తెలంగాణ రాష్ట్ర సమితి పార్టీ అభ్యర్థి కోవ లక్ష్మీపై 171 ఓట్ల అధిక్యంతో గెలుపొందాడు. ఆ తరువాత కాంగ్రెస్ పార్టీ నుంచి తెలంగాణ రాష్ట్ర సమితి పార్టీలో చేరాడు.అత్రం సక్కు ను 2024 మే నెలలో జరిగే లోక్ సభ సార్వత్రిక ఎన్నికల్లో   ఆదిలాబాద్ పార్లమేంటు స్థానం నుండి లోకసభ ఎంపీ అభ్యర్తిగాభారత రాష్ట్ర సమితి ఎంపిక చేసి పోటిలో దించింది.2024 జూన్ 4 వెలువడిన ఫలితాల్లో భారతీయ జనతా పార్టీ అభ్యర్థి గోడం నగేష్ చేతుల్లో ఓటమి చెంచాడు. 

ఆత్రం సక్కు 2024 డిసెంబర్ 5న హైదరాబాద్ గాంధీభవన్‌లో టీపీసీసీ అధ్యక్షుడు బి. మహేష్ కుమార్ గౌడ్ సమక్షంలో భారత జాతీయ కాంగ్రెస్ పార్టీలో చేరాడు.

## మూలాలు

వర్గం:జీవిస్తున్న ప్రజలు
వర్గం:1973 జననాలు
వర్గం:తెలంగాణ రాజకీయ నాయకులు
వర్గం:తెలంగాణ రాష్ట్ర సమితి రాజకీయ నాయకులు
వర్గం:ఆంధ్రప్రదేశ్ శాసన సభ్యులు (2009)
వర్గం:తెలంగాణ శాసన సభ్యులు (2018)
వర్గం:కొమరంభీం జిల్లా వ్యక్తులు
వర్గం:కొమరంభీం జిల్లా రాజకీయ నాయకులు
వర్గం:కొమరంభీం జిల్లా నుండి ఎన్నికైన ఆంధ్రప్రదేశ్ శాసన సభ్యులు
వీడు తేడా

**వీడు తేడా** 2011, నవంబరు 18న విడుదలైన తెలుగు చలనచిత్రం. లక్ష్మీ నరసింహ ఎంటర్‌టైన్‌మెంట్స్ పతాకంపై చక్రి చిగురుపాటి నిర్మాణ సారథ్యంలో చిన్నికృష్ణ దర్శకత్వం వహించిన ఈ చిత్రంలో నిఖిల్ సిద్ధార్థ్, పూజా బోస్ జంటగా నటించగా, చక్రి సంగీతం అందించాడు. ఇది బాక్సాఫీస్ వద్ద పరాజయం పొందింది.

## కథ

## నటవర్గం

* నిఖిల్ సిద్ధార్థ్ (కత్తి శీను)
* పూజా బోస్ (మేఘన)
* ఆలీ (లవ్ కుమార్)
* బ్రహ్మానందం (బనాన బాబా)
* కృష్ణ భగవాన్ (శీను బావ)
* హేమ (శీను అక్క)
* రఘుబాబు (యుగంధర్)
* ఎం. ఎస్. నారాయణ (పచ్చి పులుసు నాగేశ్వరరావు)
* ఆస్ మహ్మద్ అబ్బాసి (కార్తీక్) 
* షాయాజీ షిండే (శంకర్)
* సుమన్ తల్వార్ (దాస్)
* భరత్ (అబ్బాయి రాజు)
* ఫిష్ వెంకట్
* సురేఖా వాణి
* గీతా సింగ్
* పృథ్వీరాజ్ సుకుమారన్
* రాపేటి అప్పారావు

## సాంకేతికవర్గం
* దర్శకత్వం: చిన్నికృష్ణ
* నిర్మాత: కళ్యాణ్ చక్రవర్తి
* సంగీతం: చక్రి
* పాటలు: భాస్కరభట్ల రవికుమార్, కందికొండ యాదగిరి, కృష్ణచైతన్య
* గానం: చక్రి, కార్తిక్, గీతామాధురి, రీటా
* ఛాయాగ్రహణం: మల్హార్ భట్ జోషి
* కూర్పు: గౌతంరాజు
* పంపిణీదారు: లక్ష్మీ నరసింహ ఎంటర్‌టైన్‌మెంట్స్

## పాటల జాబితా
ఎక్కడ ఎక్కడ , గానం.చక్రి, మేఘ

నీఅందం , గానం.గీతామాధురి , వాసు

నీదైతే కాను , గానం.మతీన్

మరుమల్లే తీగ , గానం.శ్రీకృష్ణ

ప్రేమ ప్రేమ, గానం.సింహా.

## మూలాలు

## ఇతర లంకెలు
*యూట్యూబ్ లో వాడు తేడా సినిమా
*

వర్గం:2011 తెలుగు సినిమాలు
వర్గం:చక్రి సంగీతం అందించిన సినిమాలు
వర్గం:ఆలీ నటించిన సినిమాలు
వర్గం:బ్రహ్మానందం నటించిన సినిమాలు
వర్గం:కృష్ణ భగవాన్ నటించిన సినిమాలు
వర్గం:రఘుబాబు నటించిన సినిమాలు
వర్గం:ఎం.ఎస్.నారాయణ నటించిన సినిమాలు
వర్గం:సుమన్ నటించిన సినిమాలు
వర్గం:సాయాజీ షిండే నటించిన సినిమాలు
వర్గం:తెలుగు ప్రేమకథా సినిమాలు